-----------------------------------------------------------------------
  12. ฐานะการเงินและผลการดำเนินงาน

  -----------------------------------------------------------------------

1.  งบการเงิน

    1.  สรุปรายงานการสอบบัญชี

  งบการเงินปี 2545 สิ้นสุด ณ วันที่ 31 ธันวาคม 2545 และงบการเงินปี 2546 สิ้นสุดวันที่ 31
  ธันวาคม 2546 ตรวจสอบโดยนายช่วงโชติ โชติสรยุทธ์ ผู้สอบบัญชีรับอนุญาตเลขทะเบียน 639
  ผู้สอบบัญชีได้ให้ความเห็นโดยไม่มีเงื่อนไขในรายงานการตรวจสอบบัญชี

  สำหรับงบการเงินปี 2547 – ปี 2548
  บริษัทได้คัดเลือกผู้สอบบัญชีรายใหม่ที่ได้รับความเห็นชอบจากสำนักงานคณะกรรมการตลาดหลักทรัพย์และตลาดหลักทรัพย์
  โดยแต่งตั้งนายอภิชาติ สายะสิต ผู้สอบบัญชี รับอนุญาตเลขทะเบียน 4229 จากบริษัท โฮร์เวิธ
  (ประเทศไทย) จำกัด เป็นผู้สอบบัญชี

  สำหรับงบการเงินปี 2549 บริษัทได้แต่งตั้งนายอภิชาติ สายะสิต ผู้สอบบัญชีรับอนุญาตเลขทะเบียน
  4229 เป็นผู้สอบบัญชี (นายอภิชาติ สายะสิต ได้เปลี่ยนสังกัดจากบริษัท โฮร์เวิธ (ประเทศไทย)
  จำกัด เป็น บริษัท เอ็ม อาร์ แอนด์ แอสโซซิเอท จำกัด
  ซึ่งเป็นผู้สอบบัญชีที่ได้รับความเห็นชอบจากสำนักงานคณะกรรมการตลาดหลักทรัพย์และตลาดหลักทรัพย์)

  งบการเงินปี 2547 สิ้นสุดวันที่ 31 ธันวาคม 2547

  ผู้สอบบัญชีให้ความเห็นอย่างมีเงื่อนไขว่าไม่สามารถตรวจสอบให้เป็นที่พอใจในความถูกต้องของยอดยกมาของบัญชีเงินกู้ยืมจากกรรมการ
  ณ วันที่ 1 มกราคม 2547 จำนวนเงิน 211.4 ล้านบาทในงบการเงินของบริษัทย่อย ซึ่งเป็นยอด
  คงค้างเป็นระยะเวลานาน
  เนื่องจากหลักฐานทางบัญชีของบริษัทย่อยมีไม่เพียงพอที่จะตรวจสอบย้อนหลังบัญชีเงินกู้ยืมจากกรรมการดังกล่าว
  อย่างไรก็ตาม ในระหว่างปี 2547 บริษัทย่อยได้จ่ายชำระเงินกู้ยืมกรรมการดังกล่าวแล้ว

  ในปี 2547
  บริษัทได้เปลี่ยนวิธีการทางบัญชีในการบันทึกมูลค่าเงินลงทุนในบริษัทย่อยและกิจการร่วมค้า
  จากเดิมที่บริษัทบันทึกเงินลงทุนดังกล่าวตามวิธีราคาทุน เป็นวิธีส่วนได้เสีย
  โดยบริษัทบันทึกการเปลี่ยนแปลงดังกล่าวโดยใช้วิธีการปรับปรุงย้อนหลังและปรับปรุงผลสะสมโดยเพิ่มกำไรสะสมยกมา
  ณ วันที่ 1 มกราคม 2547 จำนวนเงิน 42.9 ล้านบาท และเพิ่มกำไรสุทธิสำหรับปี 2547 และ
  2546 จำนวนเงิน 67.9 ล้านบาท และ 10.5 ล้านบาทตามลำดับ

  นอกจากนี้ ในปี 2547
  บริษัทได้ปรับปรุงแก้ไขข้อผิดพลาดจากการที่บริษัทไม่ได้บันทึกค่าเสื่อมราคาของต้นทุนของยานพาหนะในส่วนที่เกิน
  1 ล้านบาท ซึ่งทำให้ค่าใช้จ่ายในปี 2546 ต่ำไปจำนวนเงิน 3.7 ล้านบาท
  รวมทั้งปรับปรุงแก้ไขข้อผิดพลาดจากการที่บริษัทบันทึกต้นทุนของเครื่องจักรในปี 2546
  ต่ำไปจำนวนเงิน 0.4 ล้านบาท

  ผู้สอบบัญชีมีข้อสังเกตและความเห็นในรายงานการสอบบัญชีสำหรับปี 2547 ว่า
  ผู้สอบบัญชีมิได้ตรวจสอบงบการเงินสำหรับปีสิ้นสุดวันที่ 31 ธันวาคม 2547
  ของกิจการร่วมค้าห้าแห่ง
  ซึ่งใช้เป็นเกณฑ์ในการบันทึกเงินลงทุนตามวิธีส่วนได้เสียในงบการเงินเฉพาะบริษัทสำหรับปีสิ้นสุดวันที่
  31 ธันวาคม 2547 ซึ่งผู้สอบบัญชีได้รับรายงานการสอบบัญชีของกิจการร่วมค้าทั้ง 5
  แห่งซึ่งแสดงความเห็นอย่างไม่มีเงื่อนไข ดังนั้น
  การแสดงความเห็นของผู้สอบบัญชีในส่วนที่เกี่ยวข้องกับกิจการร่วมค้าดังกล่าวในงบการเงินและในงบการเงินรวมได้ถือตามรายงานของผู้สอบบัญชีนั้น

  ผู้สอบบัญชีได้ให้ความเห็นว่ายกเว้นในเรื่องความถูกต้องของยอดยกมาของบัญชีของเงินกู้ยืมจากกรรมการ
  ผู้สอบบัญชีให้ความเห็นว่า งบการเงินปี 2547
  นี้แสดงฐานะการเงินและผลการดำเนินงานและกระแสเงินสดถูกต้องตามที่ควรในสาระสำคัญตามหลักการบัญชีที่รับรองทั่วไป

  งบการเงินปี 2548 สิ้นสุดวันที่ 31 ธันวาคม 2548

  ผู้สอบบัญชีได้เสนอรายงานว่า จากการตรวจสอบและจากรายงานของผู้สอบบัญชีอื่น
  งบการเงินสำหรับปีสิ้นสุดวันที่ 31 ธันวาคม 2548 แสดงฐานะการเงิน
  ผลการดำเนินงานและกระแสเงินสดถูกต้องตามที่ควรในสาระสำคัญ
  ตามหลักการบัญชีที่รับรองทั่วไป

  อย่างไรก็ตาม ผู้สอบบัญชีมีข้อสังเกตในรายงานการสอบบัญชีสำหรับปี 2548 ว่า
  ผู้สอบบัญชีมิได้ตรวจสอบงบการเงินสำหรับปีสิ้นสุดวันที่ 31 ธันวาคม 2548
  ของกิจการร่วมค้าแห่งหนึ่ง
  ซึ่งใช้เป็นเกณฑ์ในการบันทึกเงินลงทุนตามวิธีส่วนได้เสียในงบการเงินเฉพาะบริษัทสำหรับปีสิ้นสุดวันที่
  31 ธันวาคม 2548 ซึ่งผู้สอบบัญชีได้รับรายงานการสอบบัญชีของกิจการร่วมค้าดังกล่าวแล้ว
  ซึ่งแสดงความเห็นอย่างไม่มีเงื่อนไข ดังนั้น
  การแสดงความเห็นของผู้สอบบัญชีในส่วนที่เกี่ยวข้องกับกิจการร่วมค้าดังกล่าวในงบการเงินและในงบการเงินรวมได้ถือตามรายงานของผู้สอบบัญชีนั้น

  งบการเงินปี 2549 สิ้นสุดวันที่ 31 ธันวาคม 2549

  ผู้สอบบัญชีได้เสนอรายงานว่า จากการตรวจสอบและจากรายงานของผู้สอบบัญชีอื่น
  งบการเงินสำหรับปีสิ้นสุดวันที่ 31 ธันวาคม 2549 แสดงฐานะการเงิน
  ผลการดำเนินงานและกระแสเงินสดถูกต้องตามที่ควรในสาระสำคัญ
  ตามหลักการบัญชีที่รับรองทั่วไป

  อย่างไรก็ตาม ผู้สอบบัญชีมีข้อสังเกตในรายงานการสอบบัญชีสำหรับสิ้นสุดวันที่ 31 ธันวาคม 2549
  ว่าผู้สอบบัญชีไม่ได้ตรวจสอบงบการเงินสำหรับแต่ละปีสิ้นสุดวันที่ 31 ธันวาคม 2549
  ของกิจการร่วมการค้าแห่งหนึ่ง
  ซึ่งบริษัทใช้งบการเงินของกิจการร่วมการค้าดังกล่าวเป็นเกณฑ์ในการบันทึกเงินลงทุนตามวิธีส่วนได้เสียในงบการเงินเฉพาะบริษัทสำหรับปีสิ้นสุดวันที่
  31 ธันวาคม 2549
  และบริษัทได้รวมงบการเงินของกิจการร่วมค้าดังกล่าวในงบการเงินรวมสำหรับปีสิ้นสุดวันที่ 31
  ธันวาคม 2549
  ซึ่งผู้สอบบัญชีได้รับรายงานการสอบบัญชีของกิจการร่วมค้าแห่งนั้นซึ่งเสนอรายงานอย่างไม่มีเงื่อนไข
  ดังนั้น
  การเสนอรายงานของผู้สอบบัญชีในส่วนที่เกี่ยวข้องกับกิจการร่วมค้าดังกล่าวในงบการเงินและในงบการเงินรวมได้ถือตามรายงานของผู้สอบบัญชีนั้น

2.  งบการเงินรวม

  ------------------------------------------------------ -------------- -------- -------------- -------- -------------- -------- -------------- --------
                                                         ปี 2546                  ปี 2547                  ปี 2548                  ปี 2549         

                                                         พันบาท          %        พันบาท          %        พันบาท          %        พันบาท          %

  งบดุล                                                                                                                                          

  เงินสดและเงินฝากสถาบันการเงิน                              41,776.05      3.5%     140,142.04     5.6%     239,966.29     11.4%    66,258.53      2.5%

  ลูกหนี้การค้า - กิจการอื่น                                    78,604.78      6.6%     469,571.31     18.7%    197,882.25     9.4%     209,713.44     8.0%

  ลูกหนี้การค้าที่ยังไม่เรียกเก็บ                                  154,869.16     12.9%    215,391.69     8.6%     30,282.57      1.4%     574,504.41     22.0%

  สินค้าคงเหลือ                                             510,685.39     42.6%    1,175,523.31   46.8%    1,034,293.55   49.0%    996,543.94     38.1%

  เงินลงทุนในเงินฝากประจำที่มีข้อจำกัดในการใช้                    16,933.83      1.4%     70,176.35      2.8%     171,901.54     8.1%     332,214.72     12.7%

  ที่ดิน อาคารและอุปกรณ์ - สุทธิ                                237,545.80     19.8%    204,886.63     8.2%     288,567.24     13.7%    315,256.22     14.9%

  รวมสินทรัพย์                                              1,198,006.88   100.0%   2,510,883.23   100.0%   2,112,000.98   100.0%   2,612,709.39   100.0%

  เงินกู้ยืมระยะสั้นจากสถาบันการเงิน                             46,234.37      3.9%     178,200.00     7.1%     388,000.00     18.4%    548,100.30     18.9%

  เงินกู้ยืมระยะยาวจากสถาบันการเงินส่วนที่ครบกำหนดชำระภายในหนึ่งปี   7,418.61       0.6%     154,426.43     6.2%     218,655.79     10.4%    196,402.93     7.0%

  เจ้าหนี้การค้าและตั๋วเงินจ่าย                                  170,531.05     14.2%    664,757.35     26.5%    154,994.24     7.3%     339,724.95     13.0%

  เงินรับล่วงหน้าจากลูกค้า                                     67,295.50      5.6%     151,631.91     6.0%     18,307.78      0.9%     197,929.44     7.6%

  เงินกู้ยืมระยะยาว - สุทธิ                                    109,226.48     9.1%     243,562.27     9.7%     279,800.00     13.2%    259,100.30     9.9%

  รวมหนี้สิน                                                581,997.20     48.6%    1,810,948.97   72.1%    1,193,371.27   56.5%    1,653,934.39   63.3%

  ทุนที่ออกและชำระแล้ว                                       500,000.00     41.7%    500,000.00     19.9%    500,000.00     23.7%    500,000.00     19.1%

  กำไรสะสม                                               116,009.68     9.7%     199,933.93     8.0%     418,628.78     19.8%    458,774.08     17.6%

  รวมส่วนของผู้ถือหุ้น                                         616,009.68     51.4%    699,934.27     27.9%    918,629.71     43.5%    958,775.00     36.7%
  ------------------------------------------------------ -------------- -------- -------------- -------- -------------- -------- -------------- --------

หมายเหตุ งบดุลแสดงเฉพาะรายการที่สำคัญ

  ---------------------------------- ------------ -------- -------------- -------- -------------- -------- -------------- --------
                                     ปี 2546                ปี 2547                  ปี 2548                  ปี 2549         

                                     พันบาท        %        พันบาท          %        พันบาท          %        พันบาท          %

  งบกำไรขาดทุน                                                                                                             

  รายได้จากการรับเหมาก่อสร้าง            647,497.95   96.7%    1,285,223.78   95.6%    2,122,093.94   98.9%    1,204,424.60   94.3%

  รายได้จากการขายอสังหาริมทรัพย์          13,789.00    2.1%     16,972.00      1.3%     8,202.00       0.4%     48,836.00      3.8%

  รายได้อื่น                            4,719.21     0.7%     27,436.32      2.0%     16,109.77      0.8%     24,472.41      1.9%

  รวมรายได้                           669,800.05   100.0%   1,343,784.83   100.0%   2,146,405.71   100.0%   1,277,733.01   100.0%

  ต้นทุนรับเหมาก่อสร้าง                   478,358.97   71.4%    1,084,306.24   80.7%    1,689,941.06   78.7%    899,174.42     70.4%

  ต้นทุนขายอสังหาริมทรัพย์                 13,929.60    2.1%     13,929.87      1.0%     6,893.49       0.3%     42,424.62      3.3%

  รวมต้นทุนขาย                         538,591.84   80.4%    1,098,479.38   81.7%    1,696,834.55   79.1%    941,599.04     73.7%

  กำไรขั้นต้น                           126,489.00   19.0%    203,959.67     15.7%    433,461.39     20.3%    311,661.56     24.9%

  ค่าใช้จ่ายในการขายและบริหาร            92,315.56    13.8%    132,878.73     9.9%     170,539.94     7.9%     208,452.42     16.3%

  ค่าเผื่อผลขาดทุนจากการด้อยค่าของสินทรัพย์                                                                         15,000.00      1.18%

  ดอกเบี้ยจ่าย                          4,671.60     0.7%     6,782.72       0.5%     11,344.04      0.5%     40,064.60      3.1%

  ภาษีเงินได้                           11,813.05    1.8%     21,719.57      1.6%     48,991.74      2.3%     32,471.66      2.5%

  กำไรสุทธิส่วนที่เป็นของผู้ถือหุ้นส่วนน้อย       0.00         0.0%     -0.19          0.0%     -0.59          0.0%     0.00           0.0%

  กำไรสุทธิ                            22,407.99    3.3%     83,924.24      6.2%     218,694.86     10.2%    40,145.30      3.1%

  กำไรสุทธิต่อหุ้น**                      0.04                  0.17                    0.44                    0.08           

  กำไรสุทธิต่อหุ้น (Fully Diluted)        0.04                  0.13                    0.35                    0.06           
  ---------------------------------- ------------ -------- -------------- -------- -------------- -------- -------------- --------

หมายเหตุ งบกำไรขาดทุน แสดงเฉพาะรายการที่สำคัญ

ปี 2546 เป็นงบการเงินรวม ซึ่งจัดทำเพื่อใช้ในการเปรียบเทียบและไม่ได้ตรวจสอบ

** กำไรสุทธิต่อหุ้น ภายหลังปรับเป็นมูลค่าที่ตราไว้หุ้นละ 1 บาท

  -------------------------- -------------- -------------- -------------- --------------
                             ปี 2546         ปี 2547         ปี 2548         ปี 2549

                             พันบาท          พันบาท          พันบาท          พันบาท

  งบกระแสเงินสด                                                            

  กระแสเงินสดจากการดำเนินงาน   213,109.90     (233,274.53)   53,843.90      (56,975.29)

  กระแสเงินสดจากการลงทุน       (207,864.07)   (13,295.82)    (245,515.71)   (215,935,41)

  กระแสเงินสดจากการจัดหาเงิน    10,400.95      344,936.33     291,496.07     99,202.93

  กระแสเงินสดสุทธิ              15,646.78      98,365.99      99,824.25      (173,707.77)
  -------------------------- -------------- -------------- -------------- --------------

หมายเหตุ งบกระแสเงินสด แสดงเฉพาะรายการที่สำคัญ

ปี 2546 เป็นงบการเงินรวม ซึ่งจัดทำเพื่อใช้ในการเปรียบเทียบและไม่ได้ตรวจสอบ

2.  อัตราส่วนทางการเงินที่สำคัญ

  ----------------------------------- ------- ----------- ----------- ----------- ----------
  อัตราส่วนทางการเงิน                            รอบปีสิ้นสุด ณ  รอบปีสิ้นสุด ณ  รอบปีสิ้นสุด ณ  รอบสิ้นสุด ณ
                                              31 ธ.ค.     31 ธ.ค.     31 ธ.ค.     31 ธ.ค.
                                              2546        2547        2548        2549

  อัตราส่วนสภาพคล่อง (Liquidity Ratio)                                               

  อัตราส่วนสภาพคล่อง                     (เท่า)   2.06        1.44        1.81        1.43

  อัตราส่วนสภาพคล่องหมุนเร็ว               (เท่า)   0.74        0.53        0.51        0.62

  อัตราส่วนสภาพคล่องกระแสเงินสด           (เท่า)   0.61        -0.23       0.04        -0.05

  อัตราส่วนหมุนเวียนลูกหนี้การค้า             (เท่า)   3.01        2.93        4.70        2.52

  ระยะเวลาเก็บหนี้เฉลี่ย                   (วัน)    119.70      123.02      76.58       142.62

  อัตราส่วนหมุนเวียนสินค้าคงเหลือ            (เท่า)   1.13        1.37        1.59        0.93

  อัตราส่วนหมุนเวียนสินค้าคงเหลือ            (เท่า)   10.00       8.63        11.88       36.35
  (รับเหมาก่อสร้าง)                                                                  

  อัตราส่วนหมุนเวียนสินค้าคงเหลือ            (เท่า)   0.03        0.02        0.01        0.05
  (อสังหาริมทรัพย์)                                                                   

  ระยะเวลาขายสินค้าเฉลี่ย                 (วัน)    319.22      262.77      226.71      388.22

  ระยะเวลาขายสินค้าเฉลี่ย (รับเหมาก่อสร้าง)  (วัน)    35.99       41.70       30.31       9.90

  ระยะเวลาขายสินค้าเฉลี่ย (อสังหาริมทรัพย์)   (วัน)    11,106.80   17,510.80   48,374.77   7,946.40

  อัตราส่วนหมุนเวียนเจ้าหนี้                 (เท่า)   3.06        2.63        4.14        3.81

  ระยะเวลาชำระหนี้                      (วัน)    117.74      136.87      86.96       94.57

  Cash cycle                          (วัน)    321.17      248.92      216.33      436.27

  อัตราส่วนแสดงความสามารถในการหากำไร                                                
  (Profitability Ratio)                                                           

  อัตรากำไรขั้นต้น                        (%)     19.02       15.66       20.35       24.87

  อัตรากำไรจากการดำเนินงาน              (%)     5.81        8.37        13.00       8.82

  อัตรากำไรอื่น                          (%)     n/a         n/a         n/a         n/a

  อัตราส่วนเงินสดต่อการทำกำไร             (%)     547.94      -207.49     19.30       -101.13

  อัตรากำไรสุทธิ                         (%)     3.35        6.25        10.19       3.14

  อัตราผลตอบแทนผู้ถือหุ้น                   (%)     3.81        12.75       27.02       4.28

  อัตราผลตอบแทนผู้ถือหุ้น (Fully Diluted)   (%)     3.14        10.72       23.41       3.77

  อัตราส่วนแสดงประสิทธิภาพในการดำเนินงาน                                               
  (Efficiency Ratio)                                                              

  อัตราผลตอบแทนจากสินทรัพย์               (%)     2.02        4.53        9.46        1.70

  อัตราผลตอบแทนจากสินทรัพย์ถาวร           (%)     36.02       63.77       108.93      33.38

  อัตราการหมุนของสินทรัพย์                 (เท่า)   0.60        0.72        0.93        0.54

  อัตราส่วนวิเคราะห์นโยบายทางการเงิน                                                   
  (Financial Policy Ratio)                                                        

  อัตราส่วนหนี้สินต่อส่วนของผู้ถือหุ้น            (เท่า)   0.94        2.59        1.30        1.73

  อัตราส่วนความสามารถชำระดอกเบี้ย         (เท่า)   49.15       -30.19      10.07       0.39

  อัตราส่วนความสามารถชำระภาระผูกพัน       (เท่า)   0.98        -3.48       0.34        -0.43

  อัตราการจ่ายเงินปันผล                   (%)     0           0           0           0
  ----------------------------------- ------- ----------- ----------- ----------- ----------

หมายเหตุ: * อัตราส่วนทางการเงินในปี 2545 คำนวณจากงบการเงินเฉพาะของบริษัท

ในส่วนอัตราส่วนทางการเงินในปี 2546 ปี2547 ปี 2548 และปี 2549
คำนวณจากงบการเงินรวมของบริษัท

3.  คำอธิบายและการวิเคราะห์ฐานะการเงินและผลการดำเนินงาน

  ในการอ่านคำอธิบายและการวิเคราะห์ฐานะการเงินและผลการดำเนินงาน
  นักลงทุนควรศึกษาข้อมูลทางการเงิน งบการเงินรวมของบริษัท
  รวมทั้งหมายเหตุประกอบงบของบริษัทที่ได้รับการตรวจสอบแล้วที่นำเสนอไว้ในเอกสารฉบับนี้ประกอบข้อมูลทางการเงินที่แสดงไว้ในตารางภายใต้หัวข้อนี้
  เป็นข้อมูลของงบการเงินรวมที่แสดงรายการสำคัญ
  และแสดงการวิเคราะห์อัตราส่วนทางการเงินที่สำคัญ

  การวิเคราะห์ฐานะการเงินและผลการดำเนินงานในเอกสารฉบับนี้
  มิได้เปรียบเทียบผลการดำเนินงานของ ปี 2545 ทั้งนี้เนื่องจากงบการเงินปี 2545
  บริษัทได้จัดทำเพียงงบการเงินเฉพาะบริษัท โดยไม่รวมผลการดำเนินงานของกิจการร่วมค้า
  ทำให้ไม่สามารถเปรียบเทียบผลการดำเนินงานกับปี 2546 ปี 2547 ปี 2548 และปี2549
  ซึ่งเป็นงบการเงินรวมที่มีการรวมผลการดำเนินงานของบริษัทย่อยและกิจการร่วมค้า

1.  ภาพรวมของผลการดำเนินงานที่ผ่านมา

  บริษัทและบริษัทย่อยดำเนินธุรกิจหลัก 2 ประเภท คือ
  รับเหมาก่อสร้างสาธารณูปโภคขนาดกลางและขนาดใหญ่ และธุรกิจอสังหาริมทรัพย์
  โดยรายได้หลักของบริษัทร้อยละ 93 ถึง ร้อยละ 98 มาจากธุรกิจรับเหมาก่อสร้าง
  ในช่วงระยะเวลา 2-3 ปีที่ผ่านมา
  ภาครัฐมีนโยบายที่จะสร้างความยั่งยืนของการเจริญเติบโตทางเศรษฐกิจของประเทศในระยะยาว
  โดยหนึ่งในมาตรการหลักได้แก่
  การส่งเสริมการลงทุนของภาคเอกชนผ่านทางคณะกรรมการส่งเสริมการลงทุน (Thailand
  Board of Investment: BOI)
  ซึ่งปัจจัยหนึ่งที่จะจูงใจให้นักลงทุนภาคเอกชนสนใจลงทุนมากขึ้นคือ
  การมีระบบสาธารณูปโภคพื้นฐาน รวมถึงระบบขนส่งมวลชนขนาดใหญ่และระบบสาธารณูปโภค
  ดังนั้นจึงมีการขยายการลงทุนทางด้านสาธารณูปโภคขั้นพื้นฐาน (Infrastructure)
  เพิ่มขึ้นอย่างต่อเนื่องในแต่ละปี เช่น การก่อสร้างสะพานข้ามทางแยกต่างๆและโครงการรถไฟฟ้า
  เป็นต้น

  บริษัทมีความเชี่ยวชาญในงานก่อสร้างสาธารณูปโภคโดยมีผลงานการก่อสร้างที่น่าเชื่อถือและได้รับความไว้วางใจจากภาครัฐบาลอย่างต่อเนื่องเป็นระยะเวลายาวนาน
  ส่งผลให้บริษัทมีผลการดำเนินงานที่ดีขึ้นอย่างต่อเนื่อง
  โดยมีรายได้จากการรับเหมาก่อสร้างเติบโตในปี 2547 กว่าร้อยละ 98.49 จากปี 2546
  และเติบโตอย่างต่อเนื่องในปี 2548 ร้อยละ 65.10 จากปี 2547
  อย่างไรก็ตามเนื่องจากการชะลอการลงทุนในโครงการก่อสร้างโดยภาครัฐบาลในครึ่งแรกของปี
  2549 รวมทั้งในไตรมาสที่ 1 ปี 2549 ทางราชการได้ยกเลิกการประมูลใน 2 โครงการคือ
  โครงการก่อสร้างถนนกรุงเทพกรีฑา - ร่มเกล้า ช่วง 1 และ 1/1 มูลค่า 2,288 ล้านบาท
  และโครงการก่อสร้างทางลอดถนนศรีนครินทร์-ถนนสุขุมวิท103 (อุดมสุข)
  และโครงการปรับปรุงถนน ศรีนครินทร์ จากบริเวณแยกถนนพัฒนาการ - ถนนสุขุมวิท 103 มูลค่า
  1,979 ล้านบาท รวมถึงโครงการที่บริษัทประมูลได้ถูกเลื่อนการเซ็นสัญญาออกไป เช่น
  โครงการรถโดยสารประจำทางด่วนพิเศษ (BRT) เส้นทางที่ 2 สายช่องนนทรี-สะพานกรุงเทพ
  มูลค่า 661.2 ล้านบาท (ซึ่งบริษัทได้ลงนามในสัญญาจ้างของโครงการ BRT แล้ว เมื่อวันที่ 27
  กุมภาพันธ์ 2550) ส่งผลให้รายได้การรับเหมาก่อสร้างของบริษัทของ ปี 2549 ลดลงร้อยละ
  43.25 เมื่อเทียบกับระยะเวลาเดียวกันของปี 2548

2.  ผลการดำเนินงานที่ผ่านมาของแต่ละกลุ่มธุรกิจ

  รายได้

  รายได้ของบริษัทประกอบด้วย รายได้จากการรับเหมาก่อสร้าง
  รายได้จากการขายอสังหาริมทรัพย์ และรายได้อื่นๆ โดยมีรายละเอียดดังนี้

  1.) รายได้จากการรับเหมาก่อสร้าง ในปี 2547 เท่ากับ 1,285.22 ล้านบาท
  คิดเป็นสัดส่วนเท่ากับร้อยละ 95.64 ของรายได้รวม เพิ่มขึ้นจากปี 2546 เท่ากับ 637.73
  ล้านบาท หรือเพิ่มขึ้นร้อยละ 98.49
  เนื่องจากบริษัทมีการรับรู้รายได้จากงานก่อสร้างอย่างต่อเนื่องจากโครงการต่างๆ เช่น
  โครงการถนนวงแหวนอุตสาหกรรมสัญญาที่ 3 จำนวน 465.95 ล้านบาท
  โครงการก่อสร้างสะพานพระราม 3 – ถนนสาธุประดิษฐ์ตัดใหม่ – ถนนวงแหวนอุตสาหกรรม
  จำนวน 262.80 ล้านบาท โครงการจัดซื้อพร้อมติดตั้งสะพานข้ามทางแยกแนวถนนพุทธมณฑลสาย
  1 พร้อมงานก่อสร้างวางท่อประปา จำนวน 150.10 ล้านบาท โครงการก่อสร้างสะพานพระราม
  3 –
  สาธุประดิษฐ์ จำนวน 138.39 ล้านบาท เป็นต้น

  ในปี 2548 บริษัทมีรายได้จากการรับเหมาก่อสร้างเท่ากับ 2,122.09 ล้านบาท
  คิดเป็นสัดส่วนร้อยละ 98.87 ของรายได้รวม เพิ่มขึ้นจากปี 2547 เท่ากับ 836.87 ล้านบาท
  หรือเพิ่มขึ้นในอัตราร้อยละ 65.10
  เนื่องจากการรับรู้รายได้ของโครงการที่ก่อสร้างอย่างต่อเนื่อง เช่น
  โครงการถนนวงแหวนอุตสาหกรรมสัญญาที่ 3 จำนวน 347.88 ล้านบาท
  โครงการก่อสร้างสะพานพระราม 3 รัชดาภิเษก (ใต้สะพานพระราม 9) จำนวน 136.96
  ล้านบาท โครงการก่อสร้างสะพานพระราม 3 – สาธุประดิษฐ์ จำนวน 65.34 ล้านบาท
  โครงการจัดซื้อพร้อมติดตั้งสะพานข้ามทางแยกแนวถนนพุทธมณฑลสาย 1
  พร้อมงานก่อสร้างวางท่อประปา จำนวน 160.13
  ล้านบาท และโครงการที่เริ่มก่อสร้างในครึ่งปีหลังของปี 2547 และรับรู้รายได้ส่วนใหญ่ในปี
  2548 เช่น โครงการก่อสร้างสะพานพระราม 3 – ถนนสาธุประดิษฐ์ตัดใหม่ –
  ถนนวงแหวนอุตสาหกรรม จำนวน 405.14 ล้านบาท
  โครงการจัดซื้อพร้อมติดตั้งสะพานข้ามทางแยกลาดพร้าวพร้อมงานก่อสร้างบ่อพักและท่อร้อยสายไฟฟ้าใต้ดินและงานสร้างวางท่อประปา
  จำนวน 448.98 ล้านบาท เป็นต้น และโครงการที่ก่อสร้างในปี 2548 ได้แก่
  โครงการวางท่อส่งน้ำบางปะกง - ชลบุรี จำนวน 423.51 ล้านบาท เป็นต้น

  ในปี 2549 บริษัทมีรายได้จากการรับเหมาก่อสร้าง เท่ากับ 1,204.42 ล้านบาท
  คิดเป็นสัดส่วนร้อยละ 94.26 ของรายได้รวม ลดลงจากปี 2548 เท่ากับ 917.67 ล้านบาท
  หรือลดลงในอัตราร้อยละ 43.25 เนื่องจากโครงการเก่าส่วนใหญ่
  บริษัทได้ดำเนินการเสร็จแล้วในปี 2548 และการเซ็นสัญญาในงานใหม่
  เกิดความล่าช้าจากภาครัฐบาล สาเหตุจากการจัดสรรงบประมาณปี 2549 ล่าช้า

  2.) รายได้จากการขายอสังหาริมทรัพย์ในปี 2547 – 2548
  เป็นรายได้จากการขายโครงการเรสซิเดนท์
  อิน เดอะ พาร์ค ในส่วนโครงการเก่าที่ซื้อมาจากบริษัท โลยัลตี้ เรียลเอสเตท แอนด์
  ดีเวลล็อปเม้นท์ จำกัด และบริษัท โลยัลตี้ พร๊อพเพอร์ตี้ จำกัด
  โดยรายได้จากการขายอสังหาริมทรัพย์ ในปี 2547 เท่ากับ 16.97 ล้านบาท
  คิดเป็นสัดส่วนร้อยละ 1.26 ของรายได้รวม เพิ่มขึ้นจากปี 2546 เท่ากับ 3.18 ล้านบาท
  หรือเพิ่มขึ้นร้อยละ 23.06
  เนื่องจากบริษัทรับรู้รายได้จากการขายบ้านและที่ดินโครงการมากขึ้นในปี 2547

  ในปี 2548 บริษัทมีรายได้จากการขายอสังหาริมทรัพย์เท่ากับ 8.2 ล้านบาท
  คิดเป็นสัดส่วนร้อยละ 0.38 ของรายได้รวม ลดลงจากปี 2547 เท่ากับ 8.77 ล้านบาท
  หรือลดลงร้อยละ 51.67 เนื่องจากบริษัทขายบ้านและที่ดินได้น้อยกว่าปี 2547 (ณ สิ้นปี 2549
  บริษัทยังคงมีโครงการเก่าคงเหลือทั้งสิ้น 6 หลัง)

  ในเดือนมกราคม ปี 2549 บริษัทมีการเปิดตัวโครงการเรสซิเดนท์ อิน เดอะ พาร์ค
  โครงการใหม่ เฟส 1 ทั้งนี้เมื่อสิ้นปี 2549 บริษัทมีรายได้จากการขายอสังหาริมทรัพย์เท่ากับ
  48.84 ล้านบาท คิดเป็นสัดส่วนร้อยละ 3.82 ของรายได้รวม

  3.) รายได้อื่นๆ ในปี 2547 รวมเท่ากับ 41.59 ล้านบาท คิดเป็นสัดส่วนร้อยละ 3.1
  ของรายได้รวม ประกอบไปด้วย รายได้จากการขายวัสดุก่อสร้าง รายได้บริการอื่นๆ
  กำไรจากการขายอุปกรณ์ก่อสร้าง และกำไรจากการที่บริษัทเข้าซื้อบริษัทย่อย
  โดยมีรายละเอียดของรายการที่สำคัญดังนี้

-   บริษัทย่อยได้ขายอุปกรณ์ก่อสร้าง (Stationary Shoring System) ชุดหนึ่งให้กับบริษัท
    ไล้ท์สตีล อินดัสตรี จำกัด ซึ่งเป็นคู่ค้าของบริษัทและบริษัทย่อยในราคา 64.49
    ล้านบาทส่งผลให้บริษัทมีกำไรจากการขายอุปกรณ์ก่อสร้างดังกล่าวเป็นจำนวนเงิน 13.90
    ล้านบาท โดยบริษัทยังไม่ได้รับชำระเงินค่าอุปกรณ์ดังกล่าวและบันทึกเป็นลูกหนี้อื่น ณ สิ้นปี
    2547 ทั้งจำนวน 64.49 ล้านบาท และได้รับชำระเงินจนครบจำนวนในปี 2548

-   บริษัทมีกำไรจากการที่บริษัทเข้าซื้อบริษัทย่อยและมูลค่ายุติธรรมของสินทรัพย์สุทธิมีมูลค่าสูงกว่าจำนวนที่บริษัทจ่ายซื้อประมาณ
    25.1 ล้านบาท

  ในปี 2548 บริษัทมีรายได้อื่นๆ เท่ากับ 16.11 ล้านบาท คิดเป็นสัดส่วนร้อยละ 0.75
  ของรายได้รวม โดยรายได้อื่นๆ เกิดจากรายได้จากการขายวัสดุก่อสร้างและให้บริการผู้รับเหมา
  รายได้จากดอกเบี้ยรับและกำไรจากอัตราแลกเปลี่ยน

  ในปี 2549 บริษัทมีรายได้อื่นๆ เท่ากับ 24.47 ล้านบาทคิดเป็นสัดส่วนร้อยละ 1.92
  ของรายได้รวม โดยรายได้อื่นๆ ประกอบด้วยดอกเบี้ยรับ 10.37 ล้านบาท
  การขายวัสดุก่อสร้างและให้บริการผู้รับเหมารายย่อย 7.35 ล้านบาท การขายวัสดุ (เหล็ก)
  1.64 ล้านบาท การจำหน่ายทรัพย์สินจำนวน 1.52 ล้านบาท
  เงินชดเชยค่าเสียหายจากผู้รับเหมา 1.07 ล้านบาท และรายได้อื่นๆ จำนวน 2.52 ล้านบาท

  ต้นทุนขาย

  ต้นทุนขายของบริษัทประกอบด้วยต้นทุนหลักคือต้นทุนรับเหมาก่อสร้างและต้นทุนขายอสังหาริมทรัพย์
  โดยมีรายละเอียดดังนี้

  ต้นทุนรับเหมาก่อสร้าง ในปี 2547 เท่ากับ 1,084.31ล้านบาท คิดเป็นสัดส่วนเท่ากับร้อยละ
  84.37 ของรายได้จากการรับเหมาก่อสร้าง เปรียบเทียบกับร้อยละ 73.88 ในปี 2546
  เพิ่มขึ้นเนื่องมาจาก ในปี 2547 ราคาวัสดุก่อสร้างเพิ่มสูงขึ้น

  ในปี 2548 บริษัทมีต้นทุนรับเหมาก่อสร้างเท่ากับ 1,689.94 ล้านบาท คิดเป็นสัดส่วนร้อยละ
  79.64 ของรายได้จากการรับเหมาก่อสร้าง
  เป็นสัดส่วนต่อรายได้จากการรับเหมาก่อสร้างที่ลดลงจากปี 2547
  เนื่องมาจากบริษัทมีการป้องกันความเสี่ยงจากการทำสัญญาซื้อขายวัสดุก่อสร้างล่วงหน้า รวมทั้ง
  บริษัทสามารถบริหารจัดการต้นทุนได้อย่างมีประสิทธิภาพ

  ในปี 2549 บริษัทมีต้นทุนรับเหมาก่อสร้างเท่ากับ 899.17 ล้านบาท คิดเป็นสัดส่วนร้อยละ
  74.66 ของรายได้จากการรับเหมาก่อสร้าง เปรียบเทียบกับร้อยละ 79.64 ในปี 2548
  ทั้งนี้เนื่องมาจาก โครงการในปี2549เป็นโครงการที่มีอัตรากำไรขั้นต้นสูง
  และบริษัทสามารถจัดการต้นทุนได้อย่างมีประสิทธิภาพ

  ต้นทุนขายอสังหาริมทรัพย์ในปี 2547 เท่ากับ13.93 ล้านบาท คิดเป็นสัดส่วนเท่ากับร้อยละ
  82.08 ของรายได้จากการขายอสังหาริมทรัพย์ เปรียบเทียบกับร้อยละ 101.02 ในปี 2546
  ลดลงเนื่องมาจากในปี 2547 บริษัทย่อยมีการรับก่อสร้างโครงการรับเหมาก่อสร้างให้กับบริษัท
  ทำให้ค่าใช้จ่ายดำเนินการเฉลี่ยลดลง และในปี 2548 บริษัทมีต้นทุนอสังหาริมทรัพย์ เท่ากับ
  6.89 ล้านบาท คิดเป็นสัดส่วนร้อยละ 84.05
  ของรายได้จากการขายอสังหาริมทรัพย์เพิ่มขึ้นจากปี 2547
  เป็นผลมาจากอัตราดอกเบี้ยเงินกู้ที่เพิ่มขึ้น

  ในปี 2549 บริษัทมีต้นทุนขายอสังหาริมทรัพย์เท่ากับ 42.42 ล้านบาท
  คิดเป็นสัดส่วนเท่ากับร้อยละ 86.87 ของรายได้จากการขายอสังหาริมทรัพย์
  เปรียบเทียบกับร้อยละ 84.05 ในปี 2548
  สาเหตุที่อัตราส่วนต้นทุนต่อรายได้ของโครงการอสังหาริมทรัพย์มีการปรับตัวสูงขึ้นจากปี 2548
  เนื่องจากบริษัทมีการทำแผนการส่งเสริมการขายโดยแจกรถยนต์หรือให้ส่วนลด
  เพื่อให้สอดคล้องกับสภาพการการแข่งขันในธุรกิจอสังหาริมทรัพย์

  กำไรขั้นต้น

  ทั้งนี้ เนื่องจากในปี 2547 ค่าวัสดุก่อสร้างหลัก เช่น เหล็กและปูนซีเมนต์ มีการปรับตัวสูงขึ้น
  ส่งผลให้อัตรากำไรขั้นต้นของบริษัทลดลงจากร้อยละ 19.09 ในปี 2546 เป็นร้อยละ 15.66
  ในปี 2547 อย่างไรก็ตาม
  บริษัทมีการป้องกันความเสี่ยงจากความผันผวนของค่าวัสดุก่อสร้างด้วยการทำสัญญากับผู้ค้าวัสดุก่อสร้างล่วงหน้า
  และโครงการวางท่อส่งน้ำ บางประกง – ชลบุรี ที่เริ่มก่อสร้างในปี 2548
  มีอัตรากำไรขั้นต้นของโครงการสูง รวมทั้งมีการปรับต้นทุนขายลงจากที่ประมาณการไว้
  ส่งผลให้ในปี 2548 บริษัทมีกำไรขั้นต้นเพิ่มขึ้นเป็นร้อยละ 20.35

  ในปี 2549 บริษัทมีอัตรากำไรขั้นต้นเท่ากับร้อยละ 24.87 เพิ่มขึ้นจากร้อยละ 20.35 จากปี
  2548 เนื่องจากมีการรับงานโครงการประแสร์ – คลองใหญ่ ที่มีอัตรากำไรขั้นต้นสูง
  เนื่องจากเป็นงานที่มีลักษณะเดียวกันกับ งานบางปะกง – ชลบุรี
  ซึ่งเป็นงานต่อเนื่องทำให้ต้นทุนโดยรวมลดลง ประกอบกับโครงการก่อสร้างถนนสายบางใหญ่ –
  แครายส่วนที่ 2 (สะพานพระนั่งเกล้า) มีอัตรากำไรขั้นต้นสูงเช่นกัน

  ค่าใช้จ่ายในการขายและบริหาร

  ค่าใช้จ่ายในการขายและบริหารในปี 2547 เท่ากับ 132.88 ล้านบาท เพิ่มขึ้นจากปี 2546
  เท่ากับ 40.56 ล้านบาท หรือคิดเป็นร้อยละ 43.94
  ทั้งนี้เนื่องจากบริษัทมีการรับพนักงานใหม่เพิ่มขึ้นรองรับการขยายตัวของงาน
  อีกทั้งมีการปรับเงินเดือนพนักงานและจ่ายโบนัสให้แก่พนักงาน
  แต่หากพิจารณาสัดส่วนของค่าใช้จ่ายในการขายและการบริหารเทียบกับรายได้รวม
  พบว่ามีสัดส่วนที่ลดลงจากร้อยละ 13.78 ในปี 2546 เป็นร้อยละ 9.89 ในปี 2547

  ในปี 2548 บริษัทมีค่าใช้จ่ายในการขายและบริหารเท่ากับ 170.54 ล้านบาท เพิ่มขึ้นจากปี
  2547 เท่ากับ 37.66 ล้านบาทหรือเพิ่มขึ้นร้อยละ 28.34
  ทั้งนี้เนื่องจากค่าใช้จ่ายที่เกี่ยวข้องกับพนักงานเพิ่มขึ้น 27 ล้านบาท
  เนื่องมาจากบริษัทมีพนักงานผู้ชำนาญการเพิ่มขึ้น
  และมีพนักงานระดับปฏิบัติการลดลงรวมทั้งมีการจ่ายโบนัสให้กับพนักงาน
  อีกทั้งมีค่าเสื่อมราคาเพิ่มขึ้น 9 ล้านบาท
  จากการซื้อสินทรัพย์จากบริษัทไลท์สตีลและอุปกรณ์ก่อสร้างอื่นๆ
  ทั้งนี้เมื่อพิจารณาสัดส่วนของค่าใช้จ่ายในการขายและการบริหารเทียบกับรายได้รวม
  มีสัดส่วนที่ลดลงจากปี 2547 เหลือร้อยละ 7.95 ของรายได้รวม

  ทั้งนี้ เนื่องจากรายได้ของบริษัทเพิ่มขึ้นในสัดส่วนที่มากกว่าค่าใช้จ่ายในการขายและบริหาร
  ทำให้ในปี 2547 บริษัทมีอัตรากำไรจากการดำเนินงานเพิ่มขึ้นจากร้อยละ 5.81 ในปี 2546
  เป็น 8.37 ในปี 2547 และเป็นร้อยละ 13.0 ในปี 2548

  ในปี 2549 บริษัทมีค่าใช้จ่ายในการขายและบริหารเท่ากับ 208.45 ล้านบาท เพิ่มขึ้นจากปี
  2548 เท่ากับ 37.91 ล้านบาท หรือเพิ่มขึ้นร้อยละ 22.23 ทั้งนี้เนื่องจากในปี 2549
  บริษัทมีการจ้างพนักงานเพิ่มขึ้นทุกระดับ โดยบริษัทมีการจ้างพนักงานเพิ่มขึ้น-สุทธิเป็นจำนวน 260
  คน โดยคิดเป็นเงินเดือนที่เพิ่มขึ้นเท่ากับ 6.64 ล้านบาท
  เพื่อเตรียมรองรับงานใหม่ที่มีขนาดใหญ่ขึ้น และมีค่าปรับภาษีมูลค่าเพิ่มเป็นจำนวน 18.90
  ล้านบาท
  (เป็นค่าปรับภาษีมูลค่าเพิ่มเนื่องจากกรมสรรพากรไม่ยอมให้กิจการร่วมค้านำใบกำกับภาษีซื้อที่ไม่สามารถใช้ได้มาหักออกจากภาษีขาย)
  และผลขาดทุนจากอัตราแลกเปลี่ยนจากกิจการร่วมค้า เป็นจำนวน 12.37 ล้านบาท

  ค่าเผื่อผลขาดทุนจากการด้อยค่าของสินทรัพย์

  ในปี 2549 บริษัทมีการตั้งค่าเผื่อด้อยค่าของที่ดินจำนวน 3 แปลงของบริษัท (โฉนดเลขที่
  12762, 12763 และ 532 เป็นที่ดินเปล่าพื้นที่รวม 45 ไร่ ตั้งอยู่บนถนนเทศบาล 3 และ 10
  อำเภอลาดหลุมแก้ว จังหวัดปทุมธานี) เป็นจำนวน 15 ล้านบาท
  เนื่องจากบริษัทได้ขุดหน้าดินเพื่อนำไปใช้พัฒนาโรงงานประกอบและเชื่อมเหล็กของบริษัทเป็นส่วนใหญ่
  และส่วนที่เหลือนำไปพัฒนาโครงการยูนิค พาร์ค

  ทั้งนี้
  บริษัทมีนโยบายที่จะใช้ที่ดินแปลงดังกล่าวเป็นโรงงานเก็บอุปกรณ์และเครื่องจักรของบริษัทในอนาคต
  และบริษัทไม่มีนโยบายที่จะขายที่ดินดังกล่าว ดังนั้น
  บริษัทจึงไม่สามารถพิจารณาการตั้งด้อยค่าของที่ดินนี้โดยใช้ราคาตลาดในการประเมินได้
  เนื่องจากเป็นวิธีที่ไม่เหมาะสมกับข้อเท็จจริงในปัจจุบัน ดังนั้นบริษัทจึงบันทึกค่าเผื่อด้อยค่าจำนวน
  15 ล้านบาท โดยการประมาณการที่ดีที่สุดของผู้บริหารตามหลักความระมัดระวังทางบัญชี

  ดอกเบี้ยจ่าย

  ในปี 2549 บริษัทมีดอกเบี้ยจ่ายเท่ากับ 40.06 ล้านบาทเพิ่มขึ้นจากปี 2548 เท่ากับ 28.73
  ล้านบาทคิดเป็นร้อยละ 253.18 เนื่องจากอัตราดอกเบี้ยที่ปรับสูงขึ้น
  อีกทั้งบ้านในโครงการอสังหาริมทรัพย์ เรสซิเดนท์ อิน เดอะ พาร์ค (โครงการใหม่ เฟส 1)
  ได้ก่อสร้างแล้วเสร็จ จึงไม่บันทึกดอกเบี้ยจ่ายเป็นต้นทุนของโครงการ จำนวน 6.59 ล้านบาท
  ซึ่งเป็นไปตามหลักการบัญชีที่รับรองทั่วไปและมีภาระดอกเบี้ยจากเงินกู้เพื่อซื้อทรัพย์สินของบริษัท
  ไล้ท์สตีล อินดัสตรี จำกัด เป็นจำนวน 5.31 ล้านบาท

  กำไรสุทธิ

  กำไรสุทธิของบริษัทในปี 2547 เท่ากับ 83.92 ล้านบาท เพิ่มขึ้นจากปี 2546 เท่ากับ 61.52
  ล้านบาท หรือเพิ่มขึ้นร้อยละ 274.56
  เนื่องจากบริษัทมีรายได้เพิ่มสูงขึ้นทั้งจากการรับเหมาก่อสร้าง
  รวมทั้งมีกำไรจากการขายอุปกรณ์ก่อสร้าง (Stationary Shoring System) 13.90
  ล้านบาทและมีกำไรจากการเข้าซื้อบริษัทย่อย 25.1 ล้านบาท
  ทั้งนี้หากไม่รวมกำไรจากการขายอุปกรณ์ก่อสร้างและกำไรจากการเข้าซื้อบริษัทย่อยแล้ว ในปี
  2547 บริษัทจะมีกำไรสุทธิเท่ากับ 44.92 ล้านบาท

  ในปี 2547 บริษัทมีอัตรากำไรสุทธิเพิ่มขึ้นจากร้อยละ 3.35 ในปี 2546 เป็นร้อยละ 6.25 ในปี
  2547
  และเนื่องจากบริษัทยังคงมีรายได้เจริญเติบโตอย่างต่อเนื่องอีกทั้งควบคุมต้นทุนขายและค่าใช้จ่ายในการขายและการบริหารให้เพิ่มขึ้นในสัดส่วนที่ต่ำกว่า
  ส่งผลให้บริษัทมีอัตรากำไรสุทธิในปี 2548 เพิ่มขึ้นจากปี 2547 เป็นร้อยละ 10.19

  ในปี 2549 บริษัทมีกำไรสุทธิ เท่ากับ 40.15 ล้านบาท ลดลงจากปี 2548 เท่ากับ 178.55
  ล้านบาท ซึ่งบริษัทมีกำไรสุทธิเท่ากับ 218.70 ล้านบาท เนื่องจาก
  การยกเลิกโครงการประมูลของกรุงเทพมหานครซึ่งเป็นลูกค้ารายใหญ่ของบริษัท
  และภาวะความไม่แน่นอนทั้งทางด้านการเมืองและเศรษฐกิจของประเทศไทยในปี 2549
  ซึ่งมีผลทำให้งบประมาณปี 2549 มีการเลื่อนระยะเวลาอนุมัติล่าช้ากว่าปกติเป็นเวลานาน
  ทำให้งานประมูลงานของภาครัฐต้องเลื่อนออกไป งานต่างๆ
  ที่บริษัทประมูลได้เริ่มมีการลงนามในสัญญาและเริ่มก่อสร้างในช่วงปลายปี 2549

  อัตราผลตอบแทนผู้ถือหุ้น

  เนื่องจากบริษัทมีกำไรสุทธิที่เพิ่มขึ้น ส่งผลให้บริษัทมีอัตราผลตอบแทนผู้ถือหุ้นเพิ่มขึ้นจากร้อยละ
  3.81 ในปี 2546 เป็นร้อยละ 12.75 ในปี 2547 และเพิ่มขึ้นเป็นร้อยละ 27.02 ณ สิ้นปี
  2548 แต่อย่างไรก็ตามเนื่องจากในไตรมาสที่ 1 ปี 2549 ทางราชการได้ยกเลิกการประมูลใน
  2
  โครงการรวมถึงโครงการที่บริษัทประมูลได้ถูกเลื่อนการเซ็นสัญญาออกไปส่งผลให้บริษัทมีอัตราผลตอบแทนผู้ถือหุ้น
  ณ วันที่ 31 ธันวาคม 2549 ลดลงเป็นร้อยละ 4.28

1.  ฐานะทางการเงิน

  สินทรัพย์

  สินทรัพย์รวมของบริษัท ณ สิ้นปี 2546 ปี 2547 ปี 2548 และปี 2549 เท่ากับ 1,198 ล้านบาท
  2,510.9 ล้านบาท 2,112 ล้านบาท และ 2,612.71 ล้านบาท ตามลำดับ
  คิดเป็นการเพิ่มขึ้นร้อยละ 109.59 ณ สิ้นปี 2547 ลดลงร้อยละ 15.89 ณ สิ้นปี 2548 และ
  เพิ่มขึ้นร้อยละ 23.71 ณ สิ้นปี 2549
  โดยสินทรัพย์หลักที่มีการเปลี่ยนแปลงประกอบด้วยรายละเอียดดังนี้

  1. เงินลงทุนระยะสั้นในหุ้นทุน

  ในปี 2546 บริษัทได้ทำสัญญาซื้อหุ้นทุนของบริษัท ไล้ท์สตีล อินดัสตรี จำกัด 25.8 ล้านหุ้น
  เป็นจำนวนเงิน 60 ล้านบาท ทำให้บริษัทมีสัดส่วนการลงทุนในบริษัทดังกล่าวร้อยละ 86
  เนื่องจากในขณะนั้น บริษัทมีความประสงค์ที่จะเตรียมในการเข้าร่วมประมูลงานกับภาครัฐ
  ซึ่งงานที่จะเข้าร่วมประมูลเป็นงานสะพานโครงสร้างเหล็กข้ามทางแยกกับกรุงเทพมหานคร
  เพื่อให้บริษัทมีคุณสมบัติครบถ้วนในการประมูลงาน บริษัทจึงได้เจรจาซื้อหุ้นบริษัท ไล้ท์สตีล
  อินดัสตรี จำกัด ซึ่งเป็นบริษัทประกอบและเชื่อมเหล็กที่เป็นคู่ค้ากับบริษัท จากผู้ถือหุ้นจำนวน 25.8
  ล้านหุ้นในราคา 60 ล้านบาท
  และทั้งสองฝ่ายได้ทำสัญญาการซื้อขายหุ้นดังกล่าวโดยมีระบุเงื่อนไขการซื้อและขายคืนในราคาเดียวกัน
  หลังจากที่บริษัทได้เข้าร่วมประมูลงานเสร็จสิ้นแล้ว
  บริษัทได้ทำสัญญาขายหุ้นคืนทั้งหมดแก่ผู้ถือหุ้นเดิมเมื่อวันที่ 16 เมษายน 2547 ในราคา 60
  ล้านบาท ณ สิ้นปี 2549 บริษัทไม่มีเงินลงทุนระยะสั้นในบริษัทใด

  2. ลูกหนี้การค้า

  ลูกหนี้การค้าของบริษัท ณ สิ้นปี 2546 ปี 2547 ปี 2548 และปี 2549 เท่ากับ 78.6 ล้านบาท
  469.57 ล้านบาท 197.88 ล้านบาท และ 209.71 ล้านบาท ตามลำดับ
  คิดเป็นการเพิ่มขึ้นร้อยละ 497.39 ณ สิ้นปี 2547 ลดลงร้อยละ 57.86 ณ ปี 2548
  และเพิ่มขึ้นร้อยละ 5.98 ณ สิ้นปี 2549 ตามลำดับ ทั้งนี้เมื่อคิดเป็นสัดส่วนต่อสินทรัพย์รวม
  เท่ากับร้อยละ 6.56 ร้อยละ 18.70 ร้อยละ 9.37 และร้อยละ 8.03 ของสินทรัพย์รวม ณ
  สิ้นปี 2546 ปี 2547 ปี 2548 และปี 2549 ตามลำดับ

  ในปี 2547 บริษัทมีลูกหนี้การค้าที่เพิ่มขึ้นจากการที่บริษัทมีรายได้จากการรับเหมาก่อสร้างเพิ่มขึ้น
  และลูกหนี้การค้าลดลงปี 2548 เนื่องจากลูกหนี้การค้าส่วนใหญ่ถึงกำหนดชำระหนี้ และเพิ่มขึ้นในปี
  2549 เนื่องจาก งานก่อสร้างพิพิธภัณฑ์ (โครงการก่อสร้างถนนวงแหวนอุตสาหกรรม สัญญาที่ 3
  : IRR) ซึ่งก่อสร้างและแล้วเสร็จในปี 2549 โดยมียอดลูกหนี้จำนวน 148.68 ล้านบาท

  (หน่วย: ล้านบาท)

+-------------------+-----------+-----------+-----------+-----------+
| กิจการอื่น           | ณ สิ้นปี     | ณ สิ้นปี     | ณ สิ้นปี     | ณ สิ้นปี     |
|                   | 2546      | 2547      | 2548      | 2549      |
+-------------------+-----------+-----------+-----------+-----------+
| •                 | 73.2      | 403.88    | 113.84    | 210.92    |
| อยู่ในกำหนดระยะเวลา |           |           |           |           |
+-------------------+-----------+-----------+-----------+-----------+
| •                 |           |           |           |           |
| ค้างชำระเกินกำหนด   |           |           |           |           |
+-------------------+-----------+-----------+-----------+-----------+
|   −      น้อยกว่า 6 | 12.29     | 117.32    | 88.38     | 1.04      |
|   เดือน            |           |           |           |           |
+-------------------+-----------+-----------+-----------+-----------+
|   −    มากกว่า 6   | -         | 5.78      | 8.92      | 6.39      |
|   เดือนถึง 12 เดือน  |           |           |           |           |
+-------------------+-----------+-----------+-----------+-----------+
|   −     มากกว่า 12 | -         | -         | -         | -         |
|   เดือนขึ้นไป        |           |           |           |           |
+-------------------+-----------+-----------+-----------+-----------+
| •                 | -6.88     | -57.41    | -13.26    | -8.64     |
| หักเ               |           |           |           |           |
| งินรับล่วงหน้าจากลูกค้า |           |           |           |           |
+-------------------+-----------+-----------+-----------+-----------+
| รวม               | 78.61     | 469.57    | 197.88    | 209.71    |
+-------------------+-----------+-----------+-----------+-----------+

  บริษัทมีระยะเวลาเก็บหนี้เฉลี่ย ณ สิ้นปี 2546 ปี 2547 และ ปี 2548 ใน ปี 2549 เท่ากับ
  119.70 วัน 123.02 วัน 76.58 วัน และ 142.62 วัน ตามลำดับ
  การที่ระยะเวลาเก็บหนี้เฉลี่ยมีการเปลี่ยนแปลงขึ้นอยู่กับระยะเวลาของโครงการรับเหมาก่อสร้าง
  ซึ่งเป็นลักษณะ cycle
  คือเมื่อเริ่มโครงการก็จะมีการรับเงินค่างานได้ตามปริมาณงานและมีการเพิ่มขึ้นลดลงตามระยะเวลาของการส่งงานเช่นกัน
  และในปี 2549 บริษัทมีระยะเวลาเก็บหนี้เฉลี่ยที่เพิ่มขึ้น ทั้งนี้
  ฝ่ายบริหารของบริษัทได้พิจารณาการตั้งค่าเผื่อหนี้สงสัยจะสูญจากการเรียกเก็บหนี้ในอดีตควบคู่กับการวิเคราะห์ฐานะการเงินปัจจุบันของลูกหนี้เป็นเกณฑ์
  และงานรับเหมาก่อสร้างของบริษัทส่วนใหญ่เป็นงานจากภาครัฐ
  ซึ่งมีกำหนดการชำระเงินที่แน่นอนและมีความเสี่ยงน้อยที่จะไม่ได้รับชำระหนี้ ดังนั้น
  บริษัทจึงไม่ได้มีการตั้งค่าเผื่อหนี้สงสัยจะสูญ

  ในส่วนโครงการอสังหาริมทรัพย์ บริษัทไม่มีลูกหนี้เนื่องจากโครงการเรสซิเดนท์ อิน เดอะ พาร์ค
  เฟส1 เป็นโครงการสร้างเสร็จก่อนขายและลูกค้าจะทำการกู้ยืมจากสถาบันการเงิน

  3. ลูกหนี้การค้าที่ยังไม่เรียกเก็บ

  ลูกหนี้การค้าที่ยังไม่เรียกเก็บของบริษัทคือลูกหนี้ที่บริษัทได้ทำงานตามสัญญาการจ้างงานแล้วแต่ยังไม่สามารถเรียกเก็บหนี้ได้ซึ่งเกิดได้หลายกรณีขึ้นอยู่กับเงื่อนไขการกำหนดการเบิกจ่ายค่างานของผู้ว่าจ้าง
  เช่น
  บริษัทจะทำการเบิกจ่ายค่างานได้เมื่อชิ้นงานแล้วเสร็จและได้ตามปริมาณที่กำหนดไว้ในแต่ละงวด
  หรือลักษณะของงานที่เสร็จแล้วเป็นชิ้นส่วนที่ยังไม่ได้ประกอบจึงยังไม่สามารถส่งมอบงานได้

  ลูกหนี้การค้าที่ยังไม่เรียกเก็บของบริษัท ณ สิ้นปี 2546 ปี 2547 ปี 2548 และปี 2549 เท่ากับ
  154.87 ล้านบาท 215.39 ล้านบาท 30.28 ล้านบาท และ 574.50 ล้านบาท ตามลำดับ
  คิดเป็นการเพิ่มขึ้นร้อยละ 39.08 ณ สิ้นปี 2547 ลดลงร้อยละ 85.94 ณ ปี 2548
  และเพิ่มขึ้นร้อยละ 1,797.15 ณ ปี 2549 ตามลำดับ ทั้งนี้เมื่อคิดเป็นสัดส่วนต่อสินทรัพย์รวม
  เท่ากับร้อยละ 12.93 ร้อยละ 8.58 ร้อยละ 1.43 และร้อยละ 21.99 ของสินทรัพย์รวม ณ
  สิ้นปี 2546 ปี 2547 ปี 2548 และปี 2549 ตามลำดับ

  ในปี 2547 บริษัทมีลูกหนี้การค้าที่ยังไม่เรียกเก็บเพิ่มขึ้น เนื่องจาก
  มีโครงการใหม่ที่เพิ่งเริ่มในช่วงปลายปี 2547 ที่ยังไม่ได้รับชำระเงิน เช่น
  โครงการก่อสร้างสะพานพระราม 3 – สาธุประดิษฐ์, โครงการก่อสร้างสะพานพระราม 3 -
  ถนนสาธุประดิษฐ์ตัดใหม่ – ถนนวงแหวนอุตสาหกรรม, โครงการก่อสร้างสะพานพระราม 3
  รัชดาภิเษก (ใต้สะพานพระราม 9),
  โครงการจัดซื้อพร้อมติดตั้งสะพานข้ามทางแยกลาดพร้าวพร้อมงานก่อสร้างบ่อพักและท่อร้อยสายไฟฟ้าใต้ดินและงานวางท่อประปา,
  โครงการจัดซื้อพร้อมติดตั้งสะพานข้ามทางแยกแนวถนนพุทธมณฑลสาย 1
  ส่วนลูกหนี้การค้าที่ยังไม่เรียกเก็บลดลงในปี 2548
  เนื่องจากงานส่วนใหญ่ที่กล่าวมาข้างต้นได้มีการส่งมอบและรับชำระเงินแล้ว และเพิ่มขึ้นในปี
  2549 เนื่องจากงานโครงการวางท่อเชื่อมโยงอ่างเก็บน้ำประแสร์ - คลองใหญ่
  ซึ่งเป็นการรับงานพร้อมจัดหาแหล่งเงินทุนในการก่อสร้าง (Turnkey Finance)
  มียอดหนี้ยังไม่ครบกำหนดเรียกเก็บเป็นจำนวน 175.98 ล้านบาท
  โดยจะได้รับเงินจากผู้ว่าจ้างเมื่องานแล้วเสร็จ และได้มีงานโครงการใหม่เพิ่มขึ้น เช่น
  โครงการก่อสร้างก่อสร้างถนนสายบางใหญ่ – แครายส่วนที่ 2 (สะพานพระนั่งเกล้า)
  ซึ่งมียอดหนี้ยังไม่ครบกำหนดเรียกเก็บเป็นจำนวน 220.15 ล้านบาท โครงการทางพิเศษสาย
  รามอินทราวงแหวนรอบนอก กรุงเทพมหานคร สัญญาที่ 1 และสัญญา 2
  ซึ่งมียอดหนี้ยังไม่ครบกำหนดเรียกเก็บเป็นจำนวนรวม 117.59 ล้านบาท
  (ซึ่งบริษัทประมูลงานได้ในเดือนกรกฎาคม และเดือนสิงหาคม 2549 ตามลำดับ
  และเริ่มก่อสร้างตั้งแต่เดือนสิงหาคม 2549 และได้ลงนามในสัญญาจ้างในวันที่ 6 กุมภาพันธ์
  2550) และยอดหนี้ยังไม่ครบกำหนดเรียกเก็บสำหรับโครงการอื่นๆ เป็นจำนวน 60.79 ล้านบาท
  ทั้งนี้ การมีลูกหนี้การค้าที่ยังไม่ครบกำหนดเรียกเก็บ
  เป็นลักษณะปกติของธุรกิจรับเหมาก่อสร้างและบริษัทคาดว่าจะไม่มีปัญหาในการเรียกเก็บเงินจากลูกหนี้เหล่านี้ในอนาคต
  เนื่องจากลูกหนี้เป็นหน่วยงานราชการที่มีประวัติการชำระหนี้ในอดีตที่ดีและบริษัทสามารถเรียกเก็บได้ทั้งจำนวนทุกครั้งและตลอดเวลาที่ผ่านมา
  บริษัทไม่เคยประสบปัญหาเรื่องหนี้สูญเลย
  ซึ่งบริษัทคาดว่าจะเรียกเก็บเงินจำนวนดังกล่าวจากลูกหนี้โครงการก่อสร้างก่อสร้างถนนสายบางใหญ่
  – แครายส่วนที่ 2 (สะพานพระนั่งเกล้า)
  และโครงการทางพิเศษสายรามอินทราวงแหวนรอบนอก กรุงเทพมหานคร สัญญาที่ 1 และสัญญา
  2 ได้ภายในไตรมาสที่ 2 ปี 2550

  4. สินค้าคงเหลือ

  ณ สิ้นปี 2546 ปี 2547 ปี 2548 และปี 2549 บริษัทมีสินค้าคงเหลือเท่ากับ 510.69 ล้านบาท
  1,175.52 ล้านบาท 1,034.29 ล้านบาท และ 996.54 ล้านบาท ตามลำดับ
  คิดเป็นการเพิ่มขึ้นร้อยละ 130.19 ณ สิ้นปี 2547 ลดลงร้อยละ 12.01 ณ สิ้นปี 2548 และ
  ลดลงร้อยละ 3.65 ณ สิ้นปี 2549 ทั้งนี้เมื่อคิดเป็นสัดส่วนต่อสินทรัพย์รวม เท่ากับร้อยละ 42.63
  ร้อยละ 46.82 ร้อยละ 48.97 และร้อยละ 38.15 ของสินทรัพย์รวม ณ สิ้นปี 2546 ปี 2547
  ปี 2548 และปี 2549 ตามลำดับ บริษัทมีรายละเอียดของสินค้าคงเหลือดังนี้

  (หน่วย: ล้านบาท)

  --------------------------- ---------- ---------- ----------- -----------
                              ณ สิ้นปี 2546 ณ สิ้นปี 2547 ณ สิ้นปี 2548  ณ สิ้นปี 2549

  บ้านรอการขาย                 -          6.89       144.49      108.47

  งานระหว่างก่อสร้าง –           492.82     855.42     845.82      882.60
  โครงการอสังหาริมทรัพย์                                            

  งานระหว่างก่อสร้าง -           7.87       240.59     43.99       5.48
  โครงการก่อสร้าง                                                 

  วัสดุก่อสร้าง                   10.00      72.62      -           -

  รวม                         510.69     1,175.52   1,034.29    996.54
  --------------------------- ---------- ---------- ----------- -----------

  งานระหว่างก่อสร้างในโครงการอสังหาริมทรัพย์ ในปี 2547 เท่ากับ 855.42 ล้านบาท
  เพิ่มขึ้นจากปี 2546เท่ากับ 362.60 ล้านบาท หรือเพิ่มขึ้นร้อยละ 73.58
  เนื่องจากบริษัทมีการพัฒนาในโครงการ เรสซิเดนท์ อิน เดอะ พาร์ค
  รวมทั้งบริษัทได้เข้าซื้อที่ดินเพื่อทำโครงการ ยูนิค พาร์ค ในราคา 258.95 ล้านบาท
  (บริษัทซื้อที่ดินมาจากบริษัท โลยัลตี้ เรียลเอสเตท แอนด์ ดีเวลล็อปเม้นท์ จำกัด เมื่อวันที่ 23
  สิงหาคม 2547 ในราคา 256.4 ล้านบาท ซึ่งมี นางสาวกรภัทร์ สุวิวัฒน์ธนชัย
  ซึ่งเป็นผู้บริหารของบริษัทเป็นผู้ถือหุ้นใหญ่และกรรมการ)

  ณ สิ้นปี 2548 บริษัทมีงานระหว่างก่อสร้างสำหรับโครงการอสังหาริมทรัพย์เท่ากับ 845.82
  ล้านบาท ลดลงจากสิ้นปี 2547 เท่ากับ 9.6 ล้านบาทหรือลดลงร้อยละ 1.12
  ซึ่งลดลงเนื่องมาจากมีการก่อสร้างบ้านในโครงการเรสซิเดนท์ อิน เดอะ พาร์ค
  แล้วเสร็จบางส่วน จึงโอนไปเป็นรายการบ้านรอการขาย ซึ่ง ณ สิ้นปี 2548
  บริษัทมีบ้านรอการขายทั้งสิ้น 144.48 ล้านบาท และลดลงเหลือ 108.47 ปี 2549
  เนื่องจากการขายบ้านในปี 2549 (ทั้งนี้
  บริษัทได้นำบ้านรอการขายและงานระหว่างก่อสร้างนี้ไปจดจำนองเป็นหลักประกันเงินกู้ยืมระยะยาวจากสถาบันการเงินทั้งจำนวน)

  สำหรับความคืบหน้าของงานระหว่างก่อสร้างของโครงการอสังหาริมทรัพย์
  แบ่งออกเป็นบ้านที่อยู่ระหว่างก่อสร้างและที่ดินซึ่งอยู่ระหว่างการพัฒนาและที่ดินรอการพัฒนา
  โดยมีรายละเอียดดังแสดงในตาราง

  งานระหว่างก่อสร้าง

+----------------+--------------------+------------+----------+-------+
| ชื่อโครงการ      | รายละเอียดโครงการ   | มูลค่าเงินลงท | มูล       | ร     |
|                |                    | ุนของโครงกา | ค่าตามบัญชี | ้อยละข |
|                |                    | รโดยประมาณ |          | องงาน |
|                |                    |            | (ล้านบาท) | ที่เสร็จ |
|                |                    | (ล้านบาท)   |          |       |
+----------------+--------------------+------------+----------+-------+
| ง              |                    |            |          |       |
| านระหว่างก่อสร้าง |                    |            |          |       |
| โครง           |                    |            |          |       |
| การอสังหาริมทรัพย์ |                    |            |          |       |
| ที่บริษัทเป        |                    |            |          |       |
| ็นเจ้าของโครงการ |                    |            |          |       |
+----------------+--------------------+------------+----------+-------+
| เรสซิเดนท์ อิน    | บ้านแฝด 1 ยูนิต       | 17.50      | 16.93    | 96.80 |
| เดอะ พาร์ค*     |                    |            |          |       |
|                | ทาวน์เฮาส์ 3.5 ชั้น 2  |            |          |       |
| (โครงการเก่า)   | ยูนิต                |            |          |       |
|                |                    |            |          |       |
|                | ทาวน์เฮาส์ 2.5 ชั้น 2  |            |          |       |
|                | ยูนิต                |            |          |       |
|                |                    |            |          |       |
|                | บ้านเดี่ยว 1 ยูนิต      |            |          |       |
|                |                    |            |          |       |
|                | รวม 6 ยูนิต          |            |          |       |
+----------------+--------------------+------------+----------+-------+
| เรสซิเดนท์ อิน    | ทาวน์เฮาส์ 2.5 ชั้น 1  | 21.33      | 18.99    | 89.02 |
| เดอะ พาร์ค      | ยูนิต                |            |          |       |
| **(โครงการใหม่) |                    |            | (บ้า      |       |
|                | ทาวน์เฮาส์ 3.5 ชั้น 1  |            | นตัวอย่าง) |       |
| เฟส 1          | ยูนิต                |            |          |       |
|                |                    |            |          |       |
|                | บ้านเดี่ยว 2 ชั้น 2 ยูนิต |            |          |       |
|                |                    |            |          |       |
|                | รวม 4 ยูนิต          |            |          |       |
+----------------+--------------------+------------+----------+-------+
| รวม            |                    | 38.83      | 35.92    |       |
+----------------+--------------------+------------+----------+-------+

* จะต้องมีการปรับปรุงและต่อเติมซึ่งคาดว่าจะมีการดำเนินการพร้อมเฟส 2

**ทั้ง 4 ยูนิตเป็นบ้านตัวอย่างของโครงการเรสซิเดนท์ อิน เดอะ พาร์คเฟส 1
ที่อยู่ระหว่างการตกแต่งภายใน

  ที่ดินที่อยู่ระหว่างการพัฒนาและที่ดินเปล่า

+----------------+--------------------+------------+----------+-------+
| ชื่อโครงการ      | รายละเอียดโครงการ   | มูลค่าเงินลงท | มูล       | ร     |
|                |                    | ุนของโครงกา | ค่าตามบัญชี | ้อยละข |
|                |                    | รโดยประมาณ |          | องงาน |
|                |                    |            | (ล้านบาท) | ที่เสร็จ |
|                |                    | (ล้านบาท)   |          |       |
+----------------+--------------------+------------+----------+-------+
| ที่ดินในโครง      |                    |            |          |       |
| การอสังหาริมทรัพย์ |                    |            |          |       |
| ที่บริษัทเป        |                    |            |          |       |
| ็นเจ้าของโครงการ |                    |            |          |       |
+----------------+--------------------+------------+----------+-------+
| เรสซิเดนท์ อิน    | บ้านเดี่ยว 2 ชั้น 30    | 210.47     | 74.11    | 0     |
| เดอะ พาร์ค      | ยูนิต                |            |          |       |
| (โครงการใหม่)   |                    |            |          |       |
|                | (ที่ดินรอการพัฒนา)     |            |          |       |
| เฟส 2          |                    |            |          |       |
+----------------+--------------------+------------+----------+-------+
| เฟส 3          | ทาวน์เฮาส์ 3 ชั้น 29   | 138.50     | 31.45    | 0     |
|                | ยูนิต                |            |          |       |
|                |                    |            |          |       |
|                | (ที่ดินรอการพัฒนา)     |            |          |       |
+----------------+--------------------+------------+----------+-------+
| ที่ดินเปล่า        | -                  | 386.98     | 308.71   | 0     |
+----------------+--------------------+------------+----------+-------+
| สาธารณูปโภค     | อยู่ระหว่างการพัฒนา    | 22.39      | 22.01    |       |
+----------------+--------------------+------------+----------+-------+
| รวม            |                    | 758.34     | 436.28   |       |
+----------------+--------------------+------------+----------+-------+
| ที่ดินในโครง      |                    |            |          |       |
| การอสังหาริมทรัพย์ |                    |            |          |       |
| ที่บริษัทย่อยเป     |                    |            |          |       |
| ็นเจ้าของโครงการ |                    |            |          |       |
+----------------+--------------------+------------+----------+-------+
| ยูนิค พาร์ค       | ท                  | 1,684.08   | 421.42   | 25.02 |
|                | ี่ดินที่อยู่ระหว่างการพัฒนา |            |          |       |
+----------------+--------------------+------------+----------+-------+

หมายเหตุ
งานระหว่างก่อสร้าง-โครงการอสังหาริมทรัพย์ในงบการเงินเฉพาะบริษัทของบริษัทและบริษัทย่อยรวมเท่ากับ
893.62 ล้านบาท ซึ่งต่างจากในงบการเงินรวมที่มีมูลค่าเท่ากับ 882.60 ล้านบาท อยู่ 11.03
ล้านบาท เนื่องมาจากเป็นกำไรระหว่างกันจากการที่บริษัทย่อยรับสร้างบ้านในโครงการเรสซิเดนท์
อิน เดอะ พาร์ค (โครงการใหม่) เฟส 1 ให้กับบริษัท

  5. เงินจ่ายล่วงหน้าให้แก่ผู้รับเหมา

  เงินจ่ายล่วงหน้าให้แก่ผู้รับเหมา ณ สิ้นปี 2546 ปี 2547 ปี 2548 และปี 2549 เท่ากับ
  17.98ล้านบาท 79.20 ล้านบาท 9.90 ล้านบาท และ 38.79 ล้านบาท ตามลำดับ
  คิดเป็นการเพิ่มขึ้นร้อยละ 340.55 ณ สิ้นปี 2547 ลดลงร้อยละ 87.50 ณ ปี 2548
  และเพิ่มขึ้นร้อยละ 381.76 ณ ปี 2549 ตามลำดับ ทั้งนี้เมื่อคิดเป็นสัดส่วนต่อสินทรัพย์รวม
  เท่ากับร้อยละ 1.50 ร้อยละ 3.15 ร้อยละ 0.45 และร้อยละ 1.49 ของสินทรัพย์รวม ณ สิ้นปี
  2546 ปี 2547 ปี 2548 และปี 2549 ตามลำดับ

  ในปี 2547 บริษัทมีเงินจ่ายล่วงหน้าให้แก่ผู้รับเหมาเพิ่มขึ้น เนื่องจากการจ่ายเงินล่วงหน้าให้แก่
  ผู้รับเหมาเป็นไปตามงานที่เพิ่งได้รับ ในช่วงเริ่มโครงการ ซึ่งจะมียอดที่สูง
  และโครงการก่อสร้างดังกล่าวได้ทยอยส่งมอบในปี 2548 จึงทำให้มียอดลดลงในปี 2548
  ส่วนในปี 2549 บริษัทได้จ่ายเงินล่วงหน้าให้แก่ผู้รับเหมาตามโครงการก่อสร้างใหม่ที่ได้รับ เช่น
  โครงการก่อสร้างถนนสายบางใหญ่ – แครายส่วนที่ 2 (สะพานพระนั่งเกล้า)
  และโครงการถนนวงแหวนอุตสาหกรรม สัญญาที่ 3 (งานพิพิธภัณฑ์) เป็นต้น

  6. เงินลงทุนในบริษัทย่อยและกิจการร่วมค้า

  ณ สิ้นปี 2546 ปี 2547 ปี 2548 และปี 2549 บริษัทมีเงินลงทุนในบริษัทย่อยและกิจการร่วมค้า
  ซึ่งปรากฏในงบการเงินเฉพาะบริษัทเท่ากับ 42.95 ล้านบาท 398.84 ล้านบาท 500.36
  ล้านบาท และ 513.39 ล้านบาท ตามลำดับ
  โดยมีรายละเอียดของกิจการร่วมค้าและบริษัทย่อยดังนี้

  กิจการร่วมค้า

  ณ สิ้นปี 2546 บริษัทมีเงินลงทุนในกิจการร่วมค้าจำนวน 4 แห่ง ได้แก่

(1) กิจการร่วมค้า คาจิมา – โตคิว – ยูนิค โดยบริษัทมีสัดส่วนเงินลงทุนร้อยละ 48.06

(2) กิจการร่วมค้า บริษัท ชัยนันท์ค้าวัตถุก่อสร้าง (2524) จำกัด บริษัท ยูนิคเอ็นจิเนียริ่ง แอนด์
    คอนสตรัคชั่น จำกัด และบริษัท แพนแปซิฟิค เอ็นจิเนียริ่ง แอนด์ คอนสตรัคชั่น จำกัด
    โดยบริษัทมีสัดส่วนเงินลงทุนร้อยละ 100
    (เพื่อให้งานแล้วเสร็จตามสัญญาจึงได้มีข้อตกลงกันในกลุ่มกิจการร่วมค้าที่จะมอบหมายงานทั้งหมดให้กับบริษัท
    ดังนั้น สัดส่วนการลงทุนของบริษัทจึงเป็นร้อยละ 100)

(3) กิจการร่วมค้า บริษัท ยูนิคเอ็นจิเนียริ่ง แอนด์ คอนสตรัคชั่น จำกัด
    และห้างหุ้นส่วนจำกัดนภาก่อสร้าง โดยบริษัทมีสัดส่วนเงินลงทุนร้อยละ 50

(4) กิจการร่วมค้า บริษัท ประยูรวิศว์การช่าง จำกัด บริษัท ยูนิคเอ็นจิเนียริ่ง แอนด์ คอนสตรัคชั่น
    จำกัด และบริษัท ไล้ท์สตีล อินดัสตรี จำกัด โดยบริษัทมีสัดส่วนเงินลงทุนร้อยละ 10

  ณ 31 ธันวาคม 2547 บริษัทมีกิจการร่วมค้าเพิ่มขึ้น 1 แห่ง คือ กิจการร่วมค้า
  สยามซินเท็ค-ยูนิค เอ็นจิเนียริ่ง โดยบริษัทมีสัดส่วนเงินลงทุนร้อยละ 5
  โดยกิจการร่วมค้าดำเนินธุรกิจรับเหมาก่อสร้างอาคารศูนย์ควบคุมการบิน ณ
  ท่าอากาศยานสุวรรณภูมิกับบริษัท วิทยุการบินแห่งประเทศไทย จำกัด

  ณ สิ้นปี 2548 กิจการร่วมค้าที่มีการเลิกกิจการและชำระบัญชีเรียบร้อยแล้ว ได้แก่

(1) กิจการร่วมค้า บริษัท ชัยนันท์ค้าวัตถุก่อสร้าง (2524) จำกัด บริษัท ยูนิคเอ็นจิเนียริ่ง แอนด์
    คอนสตรัคชั่น จำกัด และบริษัท แพนแปซิฟิค เอ็นจิเนียริ่ง แอนด์ คอนสตรัคชั่น จำกัด

(2) กิจการร่วมค้า บริษัท ยูนิคเอ็นจิเนียริ่ง แอนด์ คอนสตรัคชั่น จำกัด และห้างหุ้นส่วนจำกัด
    นภาก่อสร้าง

(3) กิจการร่วมค้า บริษัท ประยูรวิศว์การช่าง จำกัด บริษัท ยูนิคเอ็นจิเนียริ่ง แอนด์ คอนสตรัคชั่น
    จำกัด และบริษัท ไล้ท์สตีล อินดัสตรี จำกัด

  โดยบริษัทยังคงเหลือกิจการร่วมค้าที่ดำเนินการ 2 แห่ง ได้แก่ กิจการร่วมค้า
  คาจิมา-โตคิว-ยูนิค และกิจการร่วมค้า สยามซินเท็ค-ยูนิค เอ็นจิเนียริ่ง
  ซึ่งยังคงดำเนินการต่อมาในปี 2549

  บริษัทย่อย

  บริษัท ยูนิค เรียลเอสเตท แอนด์ ดีเวลล็อปเม้นท์ จำกัด เดิมชื่อบริษัท โลยัลตี้ พร็อพเพอร์ตี้
  จำกัด ก่อตั้งเมื่อวันที่ 1 กันยายน 2536 โดยกลุ่มตระกูลสุวิวัฒน์ธนชัย ด้วยทุนจดทะเบียน 1
  ล้านบาท เพื่อประกอบธุรกิจรับเหมาก่อสร้างและอสังหาริมทรัพย์ ต่อมาในเดือนธันวาคม 2546
  กลุ่มตระกูลสุวิวัฒน์ธนชัยได้ขายหุ้นส่วนใหญ่ให้กับนางสาวสุธาทิพย์ พงษ์เจริญ
  และได้เปลี่ยนชื่อเป็นบริษัท เซ็นจูรี ดีเวลล็อปเม้นท์ จำกัด รวมทั้งมีการเพิ่มทุนในวันที่ 24
  มิถุนายน 2547 เป็น 213 ล้านบาท ซึ่งการเพิ่มทุนจดทะเบียนเป็น 213 ล้านบาท ในครั้งนั้น
  นางสาวสุธาทิพย์ พงษ์เจริญ ได้ชำระค่าหุ้นเพิ่มทุนให้บริษัทย่อยเป็นตั๋วสัญญาใช้เงินจำนวน 2 ฉบับ
  ฉบับที่ 1 เป็นเงินจำนวน 211.4 ล้านบาท ฉบับที่ 2 เป็นเงินจำนวน 0.6 ล้านบาท
  และบริษัทย่อยได้สลักหลังตั๋วสัญญาใช้เงินฉบับที่ 1 เพื่อชำระคืนเงินกู้ยืมให้แก่กรรมการ
  (นายประสงค์ สุวิวัฒน์ธนชัย) ส่วนตั๋วสัญญาใช้เงินฉบับที่ 2
  บริษัทย่อยได้สลักหลังเพื่อให้กรรมการของบริษัทย่อย (นางสาวสมใจ ประทุมทอง) กู้ยืม

  ในวันที่ 25 มิถุนายน 2547 บริษัทได้เข้าซื้อหุ้นในบริษัทย่อยจากนางสาวสุธาทิพย์ พงษ์เจริญ
  โดยชำระเงินค่าหุ้นเป็นจำนวน 1.0 ล้านบาท ต่อมาในวันที่ 20 กันยายน 2547
  ผู้ถือหุ้นของบริษัทย่อยได้มีมติพิเศษให้
  นางสาวสมใจ ประทุมทอง เพิ่มทุนจดทะเบียนให้บริษัทย่อยอีกจำนวน 287.0 ล้านบาท เป็น
  500.0 ล้านบาท โดยนางสาวสมใจ ประทุมทอง ซึ่งเป็นผู้ถือหุ้นใหญ่และกรรมการของบริษัท
  ได้ชำระค่าหุ้นเพิ่มทุนจำนวน 287.0 ล้านบาท เป็นตั๋วสัญญาใช้เงินจำนวน 2 ฉบับ
  ตั๋วสัญญาใช้เงินฉบับที่ 1 จำนวนเงิน 207.8 ล้านบาท
  ซึ่งต่อมาบริษัทย่อยได้สลักหลังเพื่อจ่ายให้กับผู้รับเหมารายใหญ่ ส่วนตั๋วสัญญาใช้เงินฉบับที่ 2
  จำนวนเงิน 79.2 ล้านบาท บริษัทย่อยได้สลักหลังเพื่อให้ผู้ถือหุ้นรายใหม่ (นางสาวสมใจ
  ประทุมทอง) กู้ยืม และในวันที่ 21 ธันวาคม 2547
  บริษัทได้เข้าซื้อหุ้นของบริษัทย่อยในส่วนของนางสาวสมใจ ประทุมทอง 2.87 ล้านหุ้น ในราคา
  287 ล้านบาท (โดยบริษัทฯได้ชำระค่าหุ้นให้แก่นางสาวสมใจ
  ประทุมทองเป็นตั๋วสัญญาใช้เงินไม่มีดอกเบี้ย จำนวน 4 ฉบับ ฉบับที่1 ลงวันที่ 25 ธันวาคม 2547
  ครบกำหนดวันที่ 29 ธันวาคม 2547 จำนวนเงิน 43.5 ล้านบาท ฉบับที่ 2 ลงวันที่ 25 ธันวาคม
  2547 ครบกำหนดวันที่ 30 มีนาคม 2548 จำนวนเงิน 115.0 ล้านบาท ฉบับที่ 3 ลงวันที่ 25
  ธันวาคม 2547 ครบกำหนดวันที่ 31 มีนาคม 2548 จำนวนเงิน 115.0 ล้านบาท ฉบับที่ 4
  ลงวันที่ 25 ธันวาคม 2547 ครบกำหนดวันที่ 1 เมษายน 2548 จำนวนเงิน 13.5 ล้านบาท
  ซึ่งปัจจุบันบริษัทได้ชำระเงินตามตั๋วสัญญาใช้เงินดังกล่าวเรียบร้อยแล้ว) จึงส่งผลให้
  บริษัทถือหุ้นในบริษัทย่อยร้อยละ 99.99 ของทุนจดทะเบียนและชำระแล้ว 500
  ล้านบาทของบริษัทย่อยจนถึงปัจจุบัน

  7. ที่ดิน อาคารและอุปกรณ์สุทธิ

  ที่ดิน อาคารและอุปกรณ์สุทธิ ณ สิ้นปี 2546 และปี 2547 เท่ากับ 237.55 ล้านบาทและ
  204.89 ล้านบาท ตามลำดับ คิดเป็นการลดลงร้อยละ 13.75 ณ สิ้นปี 2547
  ทั้งนี้เมื่อคิดเป็นสัดส่วนต่อสินทรัพย์รวม เท่ากับร้อยละ 19.83 และร้อยละ 8.2
  ของสินทรัพย์รวมในปี 2546 และปี 2547 ตามลำดับ ที่ดินอาคารและอุปกรณ์ในปี 2547
  ลดลงจากปี 2546 เนื่องจากบริษัทได้ขายอุปกรณ์ก่อสร้างไปยังบริษัท ไล้ท์สตีล อินดัสตรี้ จำกัด
  ซึ่งมีต้นทุนของบริษัทเท่ากับ 49.6 ล้านบาท

  ที่ดิน อาคารและอุปกรณ์สุทธิ ณ สิ้นปี 2548 เท่ากับ 288.57 ล้านบาท เพิ่มขึ้น 83.68 ล้านบาท
  คิดเป็นการเพิ่มขึ้นร้อยละ 40.84 จากสิ้นปี 2547
  เมื่อคิดเป็นสัดส่วนต่อสินทรัพย์รวมเท่ากับร้อยละ 13.66 ของสินทรัพย์รวม ณ สิ้นปี 2548
  การเพิ่มขึ้นหลักเนื่องจากบริษัทได้เข้าซื้อทรัพย์สิน คือ ที่ดิน อาคาร โรงงาน
  เครื่องจักรและอุปกรณ์ที่เกี่ยวข้องจำนวนเงินรวม 107 ล้านบาท จากบริษัท ไล้ท์สตีล อินดัสตรี
  จำกัด โดยทำสัญญาจะซื้อจะขายเมื่อวันที่ 22 ธันวาคม 2548 และเมื่อวันที่ 27 ธันวาคม 2548
  บริษัทได้ทำการชำระเงินสำหรับสินทรัพย์ดังกล่าวโดยใช้เงินทุนหมุนเวียนของบริษัทจำนวนเงิน 42
  ล้านบาท และเงินกู้ยืมระยะยาวจากสถาบันการเงินจำนวน 65 ล้านบาท

  ณ ปี 2549 บริษัทมีที่ดิน อาคารและอุปกรณ์ สุทธิ เท่ากับ 315.26 ล้านบาท เพิ่มขึ้น 26.69
  ล้านบาทคิดเป็นการเพิ่มขึ้นร้อยละ 9.25 จากสิ้นปี 2548
  เพิ่มขึ้นเนื่องจากมีการลงทุนซื้อเครื่องจักรเพิ่มเพื่อรองรับงานที่เพิ่มขึ้น

  สภาพคล่อง

  1. กระแสเงินสด

  (หน่วย: พันบาท)

  -------------------------------- -------------- -------------- --------------
  รายการ                           ปี 2547         ปี 2548         ปี 2549

  กระแสเงินสดได้มา (ใช้ไป)            (233,274.53)   53,843.90      (56,975.29)
  จากกิจกรรมดำเนินงาน                                              

  กระแสเงินสดได้มา (ใช้ไป)            (13,295.82)    (245,515.71)   (215,935.41)
  จากกิจกรรมลงทุน                                                  

  กระแสเงินสดได้มา (ใช้ไป)            344,936.33     291,496.07     99,202.93
  จากกิจกรรมจัดหาเงิน                                               
  -------------------------------- -------------- -------------- --------------

  ในปี 2547 กระแสเงินสดจากการดำเนินงานของบริษัทแสดงการใช้ไปของเงินสดเท่ากับ
  233.27 ล้านบาท
  เกิดจากการที่บริษัทมีการลงทุนในสินค้าคงเหลือในส่วนงานพัฒนาโครงการอสังหาริมทรัพย์โครงการ
  เรสซิเดนท์ อิน เดอะ พาร์ค และการซื้อที่ดินและพัฒนาที่ดินเพื่อมาทำโครงการ ยูนิค พาร์ค
  รวมทั้งมียอดลูกหนี้ที่ยังไม่ถึงกำหนดชำระเพิ่มขึ้น

  ในปี 2548 กระแสเงินสดจากการดำเนินงานของบริษัทแสดงการได้มาของเงินสดเท่ากับ 53.84
  ล้านบาท จากการที่บริษัทมีกำไรสุทธิ ได้รับชำระหนี้จากลูกหนี้
  รวมทั้งสินค้าคงเหลือที่ลดลงจากการส่งมอบงานโครงการรับเหมาก่อสร้างของบริษัท

  ในปี 2549 กระแสเงินสดจากการดำเนินงานของบริษัทแสดงการใช้ไปของเงินสดเท่ากับ 56.98
  ล้านบาท เนื่องจากมีลูกหนี้การค้าที่ยังไม่ได้เรียกเก็บเพิ่มขี้น 544.22
  ล้านบาทเนื่องจากการรับรู้รายได้ในโครงการก่อสร้างบางโครงการที่ยังไม่ได้รับชำระเงิน เช่น
  โครงการประแสร์-คลองใหญ่ ซึ่งเป็นงานที่ผู้รับเหมาต้องหาแหล่งเงินเอง
  เนื่องจากเป็นการรับงานพร้อมหาแหล่งทุนในการก่อสร้าง (Turnkey Finance)
  โดยจะได้รับเงินจากผู้ว่าจ้างเมื่องานแล้วเสร็จในระหว่างนี้จึงมีแต่ยอดลูกหนี้ที่เพิ่มขึ้นโดยยังไม่มียอดรับชำระ

  ในปี 2547 บริษัทมีกระแสเงินสดใช้ไปในกิจกรรมลงทุนเท่ากับ 13.30 ล้านบาท
  จากการลงทุนซื้ออุปกรณ์สำหรับงานก่อสร้างโครงการรับเหมาก่อสร้างของบริษัท
  รวมทั้งจ่ายชำระหนี้ค่าที่ดินบางส่วน และในปี 2548
  บริษัทมีกระแสเงินสดใช้ไปในกิจกรรมลงทุนเท่ากับ 245.52 ล้านบาท จากการเข้าซื้อทรัพย์สินคือ
  ที่ดิน อาคาร โรงงาน เครื่องจักรและอุปกรณ์ที่เกี่ยวข้องจากบริษัท ไล้ท์สตีล อินดัสตรี จำกัด
  จำนวน 107 ล้านบาท และซื้อจากบริษัทอื่น จำนวน 21.8 ล้านบาท
  จากการนำบัญชีเงินฝากไปจำนำไว้เป็นหลักทรัพย์ค้ำประกันเงินกู้ยืมระยะสั้นของบริษัทจำนวน
  101.73 ล้านบาท และการจ่ายชำระเจ้าหนี้ค่าที่ดิน 15.0 ล้านบาท

  ในปี 2549 กระแสเงินสดจากการลงทุนของบริษัทแสดงการลงทุนเท่ากับ 215.94 ล้านบาท
  เนื่องจากการเพิ่มขึ้นในเงินฝากประจำที่ใช้เป็นหลักทรัพย์ค้ำประกันเงินกู้ยืมระยะสั้นของบริษัทจำนวนเงิน
  160.31 ล้านบาทและมีการซื้อสินทรัพย์เป็นเงินสดเพิ่ม 57.15 ล้านบาท

  สำหรับกระแสเงินสดจากกิจกรรมจัดหาเงิน ในปี 2547 บริษัทกู้ยืมระยะยาวจากสถาบันการเงิน
  288.76 ล้านบาท และจ่ายคืนเงินกู้ยืมระยะยาว 7.42 ล้านบาท
  รวมเป็นการกู้ยืมระยะยาวเพิ่มขึ้น 281.34 ล้านบาท
  รวมทั้งมีการกู้ยืมระยะสั้นและเงินเบิกเกินบัญชีจากสถาบันการเงินเพิ่มขึ้น 131.97 ล้านบาท
  ส่งผลให้ในปี 2547 บริษัทมีเงินสดรับจากกิจกรรมจัดหาเงินทั้งสิ้น 344.94 ล้านบาท

  ในปี 2548 บริษัทมีเงินสดรับสุทธิจากกิจกรรมจัดหาเงินเท่ากับ 291.50 ล้านบาท
  จากการกู้ยืมระยะสั้นจากสถาบันการเงินเพิ่มขึ้น 209.8
  ล้านบาทและเงินกู้ยืมระยะยาวจากสถาบันการเงินเพิ่มขึ้น 109.33 ล้านบาท

  ในปี 2549 กระแสเงินสดได้มาจากกิจกรรมจัดหาเงินของบริษัทเท่ากับ 99.20 ล้านบาท
  เนื่องจากบริษัทมีเงินกู้ยืมระยะสั้นจากสถาบันการเงินเพิ่มขึ้น 160.10 ล้านบาท

  2. อัตราส่วนสภาพคล่อง

  บริษัทมีอัตราส่วนสภาพคล่องในปี 2547 เท่ากับ 1.44 เท่า ลดลงจาก 2.06 เท่าในปี 2546
  ทั้งนี้เนื่องจากบริษัทมีเงินกู้ยืมที่ครบกำหนดชำระภายใน 1 ปี มากขึ้น อย่างไรก็ตาม
  บริษัทมีอัตราส่วนสภาพคล่องที่ดีขึ้นเป็น 1.81 เท่า ณ สิ้นปี 2548
  เนื่องจากบริษัทได้จ่ายชำระหนี้สินระยะสั้น

  ในปี 2549 บริษัทมีอัตราส่วนสภาพคล่องลดลงเป็น 1.43 เท่า เนื่องจาก
  เมื่อเริ่มโครงการบริษัทมีภาระหนี้สินระยะสั้นเพิ่มขึ้น การส่งงานและรับเงินค่างานยังไม่เกิดขึ้น
  ทำให้บริษัท ต้องใช้เงินกู้ในระยะสั้นในการชำระหนี้ค่าใช้จ่ายต่างๆ
  และเมื่อโครงการเริ่มรับค่างานได้แล้วสภาพคล่องก็จะเพิ่มขึ้นเป็นลำดับ

  หนี้สินและส่วนของผู้ถือหุ้น

  1. หนี้สิน

  ณ สิ้นปี 2547 บริษัทมียอดหนี้สินหมุนเวียนเท่ากับ 1,555.28 ล้านบาท เพิ่มขึ้นจากปี 2546
  เท่ากับ1,102.67 ล้านบาท หรือเพิ่มขึ้นคิดเป็นร้อยละ 243.62
  เกิดจากการที่บริษัทมีเจ้าหนี้การค้าเพิ่มขึ้นสอดคล้องกับโครงการรับเหมาก่อสร้างของบริษัทที่มากขึ้นในปี
  2547 รวมทั้งมีเจ้าหนี้กรรมการที่เกิดจากการค้างชำระค่าหุ้นของบริษัทย่อยจำนวน 243.5
  ล้านบาทดังที่ได้กล่าวแล้วข้างต้น และการกู้ยืมระยะสั้นจากสถาบันการเงินเพิ่มขึ้น
  และส่วนของเงินกู้ยืมระยะยาวที่ครบกำหนดชำระภายในหนึ่งปี สำหรับ ณ สิ้น ปี 2548
  บริษัทมีหนี้สินหมุนเวียนเท่ากับ 910.55 ล้านบาท ลดลงจากสิ้นปี 2547 เท่ากับ 499.17
  ล้านบาท หรือลดลงคิดเป็นร้อยละ 35.41 จากการที่บริษัทจ่ายชำระเจ้าหนี้การค้า

  ในปี 2549 บริษัทมีหนี้สินหมุนเวียนเท่ากับ 1,373.41 ล้านบาท เพิ่มขึ้นจากสิ้นปี 2548 เท่ากับ
  462.86 ล้านบาท หรือเพิ่มขึ้นคิดเป็นร้อยละ 50.84
  เนื่องจากเนื่องจากบริษัทมีเงินรับล่วงหน้าจากลูกค้าเพิ่มขึ้นจากงานรับเหมาก่อสร้างที่เพิ่มขึ้น

  รายละเอียดหนี้สิน

  (หน่วย: ล้านบาท)

+---------------------+-------+-------+-------+-------+----------------+
| ประเภทเงินกู้ยืม        | ณ สิ้นปี | ณ สิ้นปี | ณ สิ้นปี | ณ สิ้นปี | อัตราดอกเบี้ย     |
|                     | 2546  | 2547  | 2548  | 2549  |                |
+=====================+=======+=======+=======+=======+================+
| 1.                  | 46.23 | 1     | 388.0 | 5     | ปี 2546 : ร้อยละ |
| เงินกู้ยืมร             |       | 78.20 |       | 48.10 | 1.87-7.75 ต่อปี  |
| ะยะสั้นจากสถาบันการเงิน |       |       |       |       |                |
|                     |       |       |       |       | ปี 2547 : ร้อยละ |
|                     |       |       |       |       | 2.65-5.75 ต่อปี  |
|                     |       |       |       |       |                |
|                     |       |       |       |       | ปี 2548 : ร้อยละ |
|                     |       |       |       |       | 2.65-6.00 ต่อปี  |
|                     |       |       |       |       |                |
|                     |       |       |       |       | ปี 2549 :       |
|                     |       |       |       |       | ร้อยละ.5.5-8.0  |
|                     |       |       |       |       | ต่อปี            |
+---------------------+-------+-------+-------+-------+----------------+
| 2.                  | 1     | 1     | 1     | 65.14 | ปี 2549 : ร้อยละ |
| เงินกู้ยืมระยะยาวจา     | 16.65 | 09.23 | 00.37 |       | 8.0 ต่อปี        |
| กสถาบันการเงินของบริษัท |       |       |       | 1     |                |
|                     | -     | 48.76 | 93.09 | 06.07 | ปี 2549 : ร้อยละ |
|   2.1 เงินกู้ยืมจาก     |       |       |       |       | 8.0 ต่อปี        |
|   บมจ.              | -     | -     | 65.0  | 44.30 |                |
|   ธนาคารทหารไทย     |       |       |       |       | ปี 2549 : ร้อยละ |
|                     | -     | 240.0 | 240.0 | 2     | 8.25 ต่อปี       |
| -   ครั้งที่ 1          |       |       |       | 40.00 |                |
|                     |       |       |       |       | ปี 2549 : ร้อยละ |
| -   ครั้งที่ 2          |       |       |       |       | 8.0 ต่อปี        |
|                     |       |       |       |       |                |
|   2.2               |       |       |       |       |                |
|   เงินกู้ยืมจา          |       |       |       |       |                |
| กธนาคารพัฒนาวิสาหกิจขน |       |       |       |       |                |
| าดกลางและขนาดย่อมแห่ง |       |       |       |       |                |
|   ประเทศไทย         |       |       |       |       |                |
|                     |       |       |       |       |                |
|   3.                |       |       |       |       |                |
|                     |       |       |       |       |                |
|  เงินกู้ยืมระยะยาวจากสถ |       |       |       |       |                |
| าบันการเงินของบริษัทย่อย |       |       |       |       |                |
|                     |       |       |       |       |                |
|   เงินกู้ยืม            |       |       |       |       |                |
| จากธนาคารนครหลวงไทย |       |       |       |       |                |
|   จำกัด (มหาชน)      |       |       |       |       |                |
+---------------------+-------+-------+-------+-------+----------------+

  1. เงินกู้ยืมระยะสั้นจากสถาบันการเงิน

  ณ วันที่ 31 ธันวาคม 2549 บริษัทมีเงินกู้ยืมระยะสั้นจากสถาบันการเงิน เท่ากับ 548.10
  ล้านบาท เพิ่มขึ้นจากปี 2548 เป็นจำนวน 160.10 ล้านบาท
  เงินกู้ยืมระยะสั้นจากสถาบันการเงินประกอบด้วยเงินกู้ยืมระยะสั้นจากธนาคาร CITBANK
  ธนาคารกสิกรไทย ธนาคารกรุงไทย
  และธนาคารทหารไทยเพื่อใช้เป็นเงินทุนหมุนเวียนในธุรกิจปกติในส่วนของสำนักงานใหญ่จำนวน
  303.7 ล้านบาท โดยเงินกู้ระยะสั้นส่วนที่เหลือจำนวน 244.4
  ล้านบาทเป็นสินเชื่อโครงการประกอบด้วย
  เงินกู้ระยะสั้นจากธนาคารทหารไทยสำหรับโครงการประแสร์-คลองใหญ่ จำนวน 121.10
  ล้านบาท เงินกู้ระยะสั้นสำหรับโครงการก่อสร้างถนนสายบางใหญ่ – แครายส่วนที่ 2
  (สะพานพระนั่งเกล้า) จำนวน 104.50 ล้านบาท
  และเงินกู้ระยะสั้นจากธนาคารกรุงไทยสำหรับโครงการถนนวงแหวนอุตสาหกรรม สัญญาที่ 3
  (งานพิพิธภัณฑ์) เท่ากับ 18.80 ล้านบาท

  ในปี 2549 บริษัทมีวงเงินสินเชื่อจากธนาคารในประเทศหลายแห่งจำนวนเงินรวม 3,983.5
  ล้านบาท เพื่อใช้เป็นเงินทุนหมุนเวียนของบริษัท ซึ่งบริษัทได้นำเงินฝากประจำจำนวน 88.6
  ล้านบาทไปจำนำไว้เป็นหลักทรัพย์ค้ำประกันวงเงินสินเชื่อดังกล่าว
  และค้ำประกันเพิ่มเติมด้วยการโอนสิทธิรับเงินค่างวดงานตามโครงการรับเหมาก่อสร้างจำนวนเงินรวม
  4,297.1 ล้านบาท นอกจากนี้ บริษัทได้นำบัญชีเงินฝากประจำของบริษัทย่อยจำนวน 241.2
  ล้านบาท ไปจำนำไว้เป็นหลักทรัพย์ค้ำประกันเงินกู้ยืมระยะสั้นของบริษัทจำนวนเงิน 240.0
  ล้านบาท และค้ำประกันเพิ่มเติมโดยกรรมการของบริษัทคือ นางสาวกรภัทร์
  สุวิวัฒน์ธนชัย และนางสาวสมใจ ประทุมทอง

  2. เงินกู้ยืมระยะยาวจากสถาบันการเงินของบริษัท

  2.1 เงินกู้ยืมจากธนาคารทหารไทย จำกัด (มหาชน)

  สำหรับเงินกู้ยืมครั้งที่ 1 และครั้งที่ 2 บริษัทได้รับวงเงินสินเชื่อจากธนาคารทหารไทย จำกัด
  (มหาชน) เพื่อใช้เป็นค่าที่ดิน ค่าพัฒนาที่ดิน ค่าสาธารณูปโภค และค่าก่อสร้างบ้านในโครงการ
  เรสซิเดนท์ อิน เดอะ พาร์ค รวม 350 ล้านบาท
  โดยเงินกู้ดังกล่าวเริ่มมีการชำระดอกเบี้ยตั้งแต่เดือนมีนาคม 2547
  โดยมีกำหนดชำระคืนเงินต้นภายในสามปี หรือปลอดจำนองที่ดินในโครงการอัตราร้อยละ 70
  ของราคาซื้อขายแล้วแต่เงื่อนไขใดจะถึงก่อน ทั้งนี้ให้เสร็จสิ้น 8 มีนาคม 2550
  โดยบริษัทจะนำรายได้จากการขายบ้านพร้อมที่ดินมาชำระคืนสินเชื่อ
  อย่างไรก็ตามเนื่องจากสถานการณ์ของตลาดอสังหาริมทรัพย์ในช่วงต้นปี 2549
  ทำให้แผนการขายของโครงการเรสซิเดนท์ อิน เดอะ พาร์ค อาจไม่เป็นตามที่บริษัทวางไว้
  ขณะนี้บริษัทจึงกำลังดำเนินการขอขยายระยะเวลาการชำระคืนหนี้ดังกล่าวจากธนาคารออกไปจนถึงเดือน
  มีนาคม 2553 ซึ่งธนาคารดังกล่าวพิจารณาอนุมัติการขยายระยะเวลาสินเชื่อดังกล่าวให้กับบริษัท
  โดยธนาคารขอสงวนสิทธิ์ที่จะวิเคราะห์ศึกษาและทบทวนในรายละเอียดของโครงการอีกครั้งหนึ่งเพื่อที่จะกำหนดเงื่อนไขต่างๆ
  รวมถึงพิจารณาเรื่องหลักประกันที่เกี่ยวข้องกับเงินกู้ดังกล่าวข้างต้น
  โดยบริษัทจะต้องปฏิบัติตามระเบียบและเงื่อนไขที่ธนาคารกำหนด
  ทั้งนี้รายละเอียดและเงื่อนไขจะขึ้นอยู่กับผลการพิจารณาอนุมัติของคณะกรรมการสินเชื่อของธนาคารโดยทางธนาคารได้กำหนดเงื่อนไขเบื้องต้น
  คือ กำหนดให้ชำระคืนจากการปลอดจำนองร้อยละ 80 ของราคาซื้อขาย
  และต้องชำระคืนเงินต้นเป็นรายไตรมาส รวม 12 งวด

  บริษัทได้ค้ำประกันเงินกู้ยืมครั้งที่ 1 และครั้งที่ 2 ด้วยการจำนองที่ดินในโครงการ เรสซิเดนท์
  อิน เดอะ พาร์ค และค้ำประกันเพิ่มเติมโดยบริษัท โลยัลตี้ เรียลเอสเตท แอนด์ ดีเวลล็อปเม้นท์
  จำกัด (บริษัท โลยัลตี้ เรียลเอสเตท แอนด์ ดีเวลล็อปเม้นท์ จำกัด มี นายประสงค์
  สุวิวัฒน์ธนชัย (อดีตกรรมการบริษัท) และ นางสาวกรภัทร สุวิวัฒน์ธนชัย
  ซึ่งเป็นผู้บริหารของบริษัท เป็นผู้ถือหุ้นใหญ่และกรรมการ
  ซึ่งบริษัทนี้ได้ปิดกิจการและชำระบัญชีแล้วเมื่อวันที่ 13 กันยายน 2548
  ปัจจุบันอยู่ระหว่างการดำเนินการปลดภาระค้ำประกันกับธนาคาร)
  ที่ดินสองแปลงและกรรมการบางท่านของบริษัท คือ นางสาวสมใจ ประทุมทอง

  2.2 เงินกู้ยืมจากธนาคารพัฒนาวิสาหกิจขนาดกลางและขนาดย่อมแห่งประเทศไทย

  ในปี 2548
  บริษัทได้กู้ยืมระยะยาวจากธนาคารพัฒนาวิสาหกิจขนาดกลางและขนาดย่อมแห่งประเทศไทยจำนวนเงิน
  65 ล้านบาท เพื่อนำไปซื้อทรัพย์สินของบริษัท ไล้ท์สตีล อินดัสตรี จำกัด
  โดยเงินกู้จำนวนนี้มีกำหนดชำระคืนทุกเดือน จำนวนไม่เกิน 36 เดือน ตั้งแต่เดือนมกราคม 2549
  ทั้งนี้ เงินกู้นี้ ค้ำประกันโดยการจดจำนองสินทรัพย์ที่ซื้อมาจากบริษัท ไล้ท์สตีล อินดัสตรี จำกัด
  และค้ำประกันเพิ่มเติมโดยกรรมการบางท่านของบริษัท คือ นางสาว กรภัทร์ สุวิวัฒน์ธนชัย
  และนางสาวสมใจ ประทุมทอง

  3. เงินกู้ยืมระยะยาวจากสถาบันการเงินของบริษัทย่อย

  ในปี 2547 บริษัทย่อยได้รับวงเงินสินเชื่อจากธนาคารนครหลวงไทย จำกัด (มหาชน)
  จำนวนรวม 693 ล้านบาท ซึ่งประกอบด้วย ก) วงเงินเพื่อใช้ซื้อที่ดินโครงการยูนิค พาร์ค
  จำนวนเงิน 240 ล้านบาท ซึ่งบริษัทย่อยได้เข้าซื้อที่ดินเพื่อทำโครงการ ยูนิค พาร์ค ในราคา
  258.95 ล้านบาท ข) วงเงินค่าพัฒนาที่ดิน ค่าสาธารณูปโภคและค่าก่อสร้างบ้านในโครงการ
  จำนวน 388 ล้านบาท และ ค)
  วงเงินหนังสือค้ำประกันการก่อสร้างระบบสาธารณูปโภคในโครงการจำนวน 65 ล้านบาท
  โดยเงินกู้ยืมระยะยาวดังกล่าวมีกำหนดชำระดอกเบี้ยทุกสิ้นเดือนโดยเริ่มตั้งแต่เดือนกันยายน
  2547 ซึ่งมีกำหนดชำระคืนเงินต้นภายใน 4 ปี
  โดยชำระคืนจากการปลอดจำนองบ้านในโครงการอัตราร้อยละ 80
  ของราคาซื้อขายหรือไม่ต่ำกว่าจำนวนเงินที่กำหนดในสัญญาเงินกู้

  เงินกู้นี้ค้ำประกันด้วยการจำนองที่ดินพร้อมโครงการก่อสร้างของโครงการ ยูนิค พาร์ค
  และค้ำประกันเพิ่มเติมโดยใช้ใบหุ้นของบริษัทย่อยไม่ต่ำกว่าร้อยละ 99 ของหุ้นทั้งหมด
  จากการร่วมกันหารือระหว่างผู้บริหารของบริษัท และบริษัท Jones Lang LaSaLLe
  ทำให้บริษัทยังคงนโยบายการประกอบธุรกิจอสังหาริมทรัพย์ไว้เช่นเดิม
  คือประกอบธุรกิจอสังหาริมทรัพย์ในลักษณะสร้างเสร็จก่อนขาย
  สำหรับการวางแผนการทางด้านการตลาด รวมถึง กลยุทธ และ รูปแบบของบ้านที่จะนำออกขาย
  บริษัทได้รับผลการศึกษาโดย บริษัท Jones Lang LaSaLLe ในเดือน มกราคม 2550
  ซึ่งได้นำเข้าที่ประชุมคณะกรรมการบริษัทในเบื้องต้นแล้วว่า โครงการในอนาคตของบริษัทย่อย
  (โครงการ ยูนิค พาร์ค) ตั้งอยู่บนทำเลที่มีศักยภาพในการพัฒนาโครงการได้
  ซึ่งผู้บริหารของบริษัทนำผลการศึกษามากำหนดแนวทางการดำเนินการต่อไป

  โดยบริษัทจะนำรายได้จากการขายบ้านพร้อมที่ดินซึ่งบริษัทจะเริ่มดำเนินการก่อสร้างในปี 2550
  มาชำระคืนสินเชื่อ อย่างไรก็ตามหากแผนการขายของโครงการยูนิค
  พาร์คไม่เป็นตามที่บริษัทวางไว้
  บริษัทจะดำเนินการขอขยายระยะเวลาการชำระคืนหนี้ดังกล่าวจากธนาคารออกไป

  ความสามารถในการชำระภาระหนี้สิน

  ในปี 2547 บริษัทมีอัตราส่วนความสามารถในการชำระดอกเบี้ยติดลบ 30.19 เท่า
  เนื่องมาจากบริษัทมีกระแสเงินสดจากการดำเนินงานติดลบ ทั้งนี้ บริษัทมีผลประกอบการที่ดีขึ้นในปี
  2548 ส่งผลให้มีอัตราส่วนความสามารถในการชำระดอกเบี้ยเป็นบวก 10.07 เท่า
  แต่อย่างไรก็ตาม
  เนื่องจากรายได้ของบริษัทที่ลดลงรวมทั้งมีค่าใช้จ่ายในการขายและการบริหารที่เพิ่มขึ้นส่งผลให้อัตราส่วนความสามารถในการชำระดอกเบี้ยในปี
  2549 ลดลงเป็น 0.39 เท่า เนื่องจากเมื่อเริ่มโครงการ หนี้สินในระยะสั้นจะเพิ่มขึ้น
  เนื่องจากการส่งงานและรับเงินค่างานยังไม่เกิดขึ้น ทำให้บริษัท
  ต้องใช้เงินกู้ในระยะสั้นในการชำระหนี้ค่าใช้จ่ายต่างๆ
  และเมื่อโครงการเริ่มรับค่างานได้ตามสัญญาการจ้างงานแล้วสภาพคล่องก็จะเพิ่มขึ้นเป็นลำดับ

  2. ส่วนของผู้ถือหุ้น

  ณ สิ้นปี 2546 ปี 2547 ปี 2548 และปี 2549 บริษัทมีทุนจดทะเบียน ทุนที่ออกและชำระแล้ว
  มูลค่าหุ้นที่ตราไว้ และกำไรต่อหุ้นดังนี้

  (หน่วย: ล้านบาท)

+---------------------------------+-------+--------+--------+---------+
| รายการ                          | ณ สิ้นปี | ณ สิ้นปี  | ณ สิ้นปี  | ณ สิ้นปี   |
|                                 | 2546  | 2547   | 2548   |         |
|                                 |       |        |        | 2549    |
+=================================+=======+========+========+=========+
| ทุนจดทะเบียน                      | 5     | 500.00 | 625.00 | 625.00  |
|                                 | 00.00 |        |        |         |
| ทุนที่ออกและชำระแล้ว                |       | 500.00 | 500.00 | 500.00  |
|                                 | 5     |        |        |         |
| กำไรสะสม                        | 00.00 | 199.93 | 418.63 | 458.77  |
|                                 |       |        |        |         |
| มูลค่าหุ้นที่ตราไว้                    | 1     | 10     | 1      | 1       |
|                                 | 16.01 |        |        |         |
| กำไรต่อหุ้น                        |       | 1.68   | 0.44   | 0.08    |
|                                 | 10    |        |        |         |
| กำไร                            |       | 0.17   | 0.44   | 0.06    |
| ต่อหุ้นภายหลังปรับด้วยมูลค่าหุ้นที่ตราไว้เป็น | 0.45  |        |        |         |
| 1 บาท                           |       |        |        |         |
|                                 | 0.05  |        |        |         |
+---------------------------------+-------+--------+--------+---------+

  ณ วันที่ 30 เมษายน 2546 ที่ประชุมสามัญผู้ถือหุ้นประจำปี 2546
  ได้มีมติให้เพิ่มทุนจดทะเบียนของบริษัท จำนวนเงิน 100
  ล้านบาทเพื่อรองรับการประมูลงานในโครงการต่างๆของกรุงเทพมหานครและหน่วยงานราชการอื่นๆในปี
  2547 โดยบริษัทได้รับเงินล่วงหน้าจากผู้ถือหุ้นรายหนึ่งคือ นางสาวสมใจ ประทุมทอง
  ซึ่งในขณะนั้นดำรงตำแหน่งกรรมการบริษัท จำนวน 60 ล้านบาท (แสดงยอด ณ สิ้นปี 2546
  ในหนี้สิน – เงินรับล่วงหน้าจาก ผู้ถือหุ้น) อย่างไรก็ตาม เมื่อวันที่ 21 พฤษภาคม 2547
  ที่ประชุมวิสามัญผู้ถือหุ้นครั้งที่ 2/2547 ที่ประชุมพิจารณาแล้วเห็นว่า
  บริษัทไม่มีความจำเป็นที่จะต้องใช้เงินเพิ่มทุนดังกล่าว จึงมีมติให้มีการยกเลิกการเพิ่มทุน
  โดยคืนเงินรับล่วงหน้าค่าหุ้นให้กับนางสาวสมใจ ประทุมทอง เหลือเพียง 0.08 ล้านบาท ณ สิ้นปี
  2547 และชำระคืนจนหมดในไตรมาสที่ 2 ปี 2548 ซึ่งจากการที่บริษัทยกเลิกการเพิ่มทุนในปี
  2547 ส่งผลให้บริษัทยังคงมีทุนจดทะเบียนและชำระแล้ว ณ สิ้นปี 2547 เท่ากับ 500 ล้านบาท

  ณ สิ้น ปี 2548 บริษัทมีทุนจดทะเบียนเพิ่มขึ้นจาก 500 ล้านบาทและ 625 ล้านบาท
  เพื่อรองรับการเพิ่มทุนและเสนอขายหุ้นแก่ประชาชนครั้งแรก (Initial Public Offering)

  ณ สิ้นปี 2546 ปี 2547 ปี 2548 และปี 2549 บริษัทมีกำไรสะสมที่เพิ่มขึ้นอย่างต่อเนื่องจาก
  116.01 ล้านบาทในปี 2546 เป็น 199.93 ในปี 2547 เป็น 418.63 ล้านบาทในปี 2548
  และ 458.77 ในปี 2549 เนื่องจากบริษัทมีรายได้ที่เติบโตขึ้นและสร้างผลกำไรอย่างต่อเนื่อง

  กำไรต่อหุ้นของบริษัท (ภายหลังปรับด้วยมูลค่าหุ้นที่ตราไว้เป็น 1 บาท) ในปี 2546 ปี 2547 ปี
  2548 และปี 2549 เท่ากับ 0.05 บาท 0.17 บาท 0.44 บาท และ 0.08 บาทตามลำดับ
  ทั้งนี้ ภายหลังจากการเสนอขายหุ้น จำนวน 125 ล้านหุ้นในครั้งนี้
  จะส่งผลให้กำไรต่อหุ้นของบริษัทลดลงประมาณร้อยละ 20 (Dilution Effect)

  3. อัตราส่วนโครงสร้างเงินทุน

  อัตราส่วนหนี้สินต่อส่วนของผู้ถือหุ้น ในปี 2546 ปี 2547 และ ปี 2548 เท่ากับ 0.94 เท่า
  2.59 เท่า และ 1.30 เท่า ตามลำดับ ซึ่งสัดส่วนหนี้สินที่เพิ่มขึ้นมากในปี 2547
  เป็นผลมาจากการที่บริษัทประมูลงานได้หลายโครงการซึ่งมีมูลค่ามาก
  ทำให้บริษัทต้องการเงินทุนเพื่อใช้ในการดำเนินงานที่มากขึ้น
  อย่างไรก็ตามอัตราส่วนดังกล่าวลดลงในปี 2548 ซึ่งเป็นผลมาจากบริษัทจ่ายคืนเจ้าหนี้การค้า
  ทำให้หนี้สินหมุนเวียนลดลง

  ในปี 2549 บริษัทมีอัตราส่วนหนี้สินต่อส่วนของผู้ถือหุ้น เท่ากับ 1.73 เท่า เพิ่มขึ้นเล็กน้อยจากปี
  2548 เนื่องมาจากเมื่อเริ่มโครงการ หนี้สินในระยะสั้นจะเพิ่มขึ้น
  เนื่องจากการรับเงินค่างานยังไม่เกิดขึ้น ทำให้บริษัท
  ต้องใช้เงินกู้ในระยะสั้นในการชำระหนี้ค่าใช้จ่ายต่างๆ
  และเมื่อโครงการเริ่มรับค่างานได้ตามสัญญาการจ้างงานแล้วสภาพคล่องก็จะเพิ่มขึ้นเป็นลำดับ

  4. ภาระผูกพันและหนี้สินที่อาจจะเกิดขึ้น

  ในปี 2549 บริษัทมีภาระผูกพันและหนี้สินที่อาจจะเกิดจากคดีฟ้องร้องดังนี้

1)  บริษัทถูกฟ้องร้องเรียกค่าเสียหายจากการผิดสัญญาจำนวน 3 คดี จำนวนเงินรวม 31.5
    ล้านบาท มีรายละเอียดดังนี้

    1.  คดีระหว่างบริษัทกับบริษัทรับเหมาก่อสร้างรายหนึ่ง
        บริษัทถูกฟ้องร้องจากการที่บริษัทยกเลิกสัญญารับเหมาก่อสร้างกับบริษัทรับเหมาก่อสร้างดังกล่าว
        โดยทุนทรัพย์ที่ฟ้องเท่ากับ 28.9 ล้านบาท อยู่ระหว่างการพิจารณาของศาลฎีกา
        บริษัทได้ตั้งค่าเผื่อผลเสียหายที่อาจจะเกิดขึ้นจากคดีฟ้องร้องดังกล่าวตามคำพิพากษาของศาลชั้นต้นไว้ในบัญชีจำนวนเงิน
        15.3 ล้านบาท ผลที่สุดของคดีดังกล่าวไม่สามารถทราบได้ในขณะนี้

    2.  คดีระหว่างบริษัทกับบุคคลรายหนึ่ง
        บริษัทถูกฟ้องเรียกร้องค่าเสียหายของรั้วและบ้านจากการก่อสร้างถนนของบริษัท
        ทุนทรัพย์ที่ฟ้องเท่ากับ 1.3 ล้านบาท

    3.  คดีระหว่างบริษัทกับบริษัทเอกชนรายหนึ่ง
        บริษัทถูกฟ้องเรียกร้องค่าเสียหายจากการก่อสร้างอุโมงค์ทำให้ท่อร้อยสายและสายเคเบิ้ลโทรศัพท์เสียหาย
        ทุนทรัพย์ที่ฟ้องเท่ากับ 1.2 ล้านบาท

  โดย คดีที่ 2 และ 3 อยู่ระหว่างการพิจารณาของศาลอุทธรณ์ ซึ่งบริษัทได้ตั้งค่าเผื่อ
  ผลเสียหายจากคดีฟ้องร้องดังกล่าวตามคำพิพากษาของศาลชั้นต้นไว้ในบัญชีจำนวนเงิน 2.5
  ล้านบาท

2)  บริษัทย่อยถูกฟ้องร้องเรียกค่าเสียหายจากการผิดสัญญาจำนวน 3 คดี
    ซึ่งเป็นคดีที่เกิดขึ้นก่อนที่บริษัทจะเข้าไปถือหุ้นในบริษัทย่อย
    โดยเป็นคดีระหว่างลูกค้าในโครงการจำนวนเงินรวม 1.7 ล้านบาท โดย 2 คดี
    จำนวนเงินรวม 1.4 ล้านบาท
    จากการที่บริษัทไม่สามารถสร้างบ้านได้ตามผังโครงการที่ลูกค้าต้องการ
    ซึ่งคดีอยู่ในระหว่างการพิจารณาของศาลฎีกา ส่วนอีกหนึ่งคดีจำนวนเงิน 0.3 ล้านบาท
    จากการที่ลูกค้าต่อเติมบ้านและทำให้เกิดความเสียหายกับเขื่อน
    ริมคลองซึ่งเป็นสาธารณูปโภคส่วนกลาง ซึ่งคดีอยู่ในระหว่างการพิจารณาของศาลอุทธรณ์
    ผลที่สุดของคดีดังกล่าวไม่สามารถทราบได้ในขณะนี้ อย่างไรก็ตาม
    บริษัทย่อยได้บันทึกค่าเผื่อผลเสียหายจากการฟ้องร้องดังกล่าวไว้ในบัญชีจำนวนเงินรวม 1.5
    ล้านบาท

    1.  ปัจจัยและอิทธิพลที่อาจมีผลต่อการดำเนินงานหรือฐานะทางการเงินในอนาคต

  จากแผนการลงทุนสำหรับโครงการขนาดใหญ่ภาครัฐ (Mega Project) ในช่วงปี 2548 –
  2552 กลุ่มลูกค้าที่ทางบริษัทคาดว่าจะเข้าร่วมในการประมูลงานจะกระจายอยู่ในกลุ่มสาขาทั้งสิ้น
  3 สาขา ได้แก่ สาขาโครงการขนส่งมวลชนขนาดใหญ่, สาขาคมนาคม, และสาขาทรัพยากรน้ำ
  รวมวงเงินจากภาครัฐบาลทั้งสิ้น 8.47 แสนล้านบาท
  ซึ่งในส่วนโครงการขนส่งมวลชนขนาดใหญ่และคมนาคมนั้น
  ส่วนใหญ่เป็นโครงการเพื่อแก้ไขปัญหาการจราจรในเขตกรุงเทพมหานครและปริมณฑลในระยะเร่งด่วน
  ระยะปานกลาง และระยะยาว ดังนั้น
  บริษัทคาดว่าจะได้รับผลดีจากการขยายการลงทุนด้านสาธารณูปโภคดังกล่าว

  อย่างไรก็ตาม โครงการขนส่งมวลชนขนาดใหญ่และคมนาคมดังกล่าวนี้
  ยังคงมีความเสี่ยงจากการเปลี่ยนแปลงสภาพเศรษฐกิจ การเมือง นโยบายภาครัฐ
  และความเสี่ยงจากการที่บริษัทอาจถูกกล่าวหาว่ามีการกีดกันหรือมีการสมยอมกับผู้รับเหมาอื่นในการเสนอราคาต่อหน่วยงานของรัฐในอนาคต
  อีกทั้งราคาวัสดุก่อสร้างซึ่งเป็นองค์ประกอบสำคัญในการก่อสร้างมีแนวโน้มที่สูงขึ้นจากความต้องการในการก่อสร้างของผู้ประกอบการ
  ประกอบกับอัตราดอกเบี้ยที่มีแนวโน้มเพิ่มสูงขึ้นอาจส่งผลให้ต้นทุนในการรับเหมาก่อสร้างและต้นทุนของโครงการ
  อสังหาริมทรัพย์เพิ่มสูงขึ้นซึ่งอาจกระทบต่อผลประกอบการของบริษัท อย่างไรก็ตาม
  บริษัทมีการป้องกันความเสี่ยงจากราคาวัสดุก่อสร้างที่เพิ่มสูงขึ้นด้วยการคำนวนต้นทุนวัตถุดิบล่วงหน้าก่อนการประมูลงานและจัดทำสัญญาซื้อขายวัตถุดิบล่วงหน้า
  รวมทั้งได้รับชดเชยจากการเปลี่ยนแปลงของราคาต้นทุนการก่อสร้างตามสูตรที่ใช้ในการปรับราคา
  (Escalation Factor หรือค่า K) ดังนั้น
  บริษัทจึงสามารถลดความเสี่ยงจากราคาวัสดุก่อสร้างที่ปรับเพิ่มขึ้นได้

  นอกจากนี้ เมื่อวันที่ 27 ธันวาคม 2548 บริษัทได้เข้าซื้อทรัพย์สิน คือ ที่ดิน อาคาร โรงงาน
  เครื่องจักรและอุปกรณ์ที่เกี่ยวข้องจำนวนเงินรวม 107 ล้านบาท จากบริษัท ไล้ท์สตีล อินดัสตรี
  จำกัด เป็นโรงงานประกอบและเชื่อมเหล็ก ที่จังหวัดปราจีนบุรี
  รวมทั้งได้จัดสร้างโรงงานประกอบและเชื่อมเหล็กที่จังหวัด ปทุมธานี แล้วเสร็จในไตรมาสที่ 4 ปี
  2548 ทำให้ในปัจจุบัน บริษัทมีโรงงานประกอบและเชื่อมเหล็ก 2 แห่ง
  ซึ่งจะช่วยเสริมสร้างศักยภาพทางการแข่งขันให้กับบริษัทให้เข้มแข็งยิ่งขึ้น

  ในอนาคต บริษัทจะใช้เงินลงทุนที่ได้จากการระดมทุนจากประชาชนในครั้งนี้
  รวมทั้งเงินทุนจากการดำเนินงานของบริษัท และเงินกู้ยืม ทำให้บริษัทเชื่อว่า
  ในอนาคตบริษัทจะไม่มีปัญหาในเรื่องสภาพคล่องของบริษัทในการดำเนินงานและไม่กระทบต่อฐานะทางการเงินในอนาคต

2.  ค่าตอบแทนของผู้สอบบัญชี

  ในรอบปีบัญชี 2549 บริษัทได้มีการจ่ายค่าตอบแทนให้กับสำนักงานสอบบัญชีที่ผู้สอบบัญชีสังกัด
  โดยเป็นค่าตอบแทนจากการสอบบัญชี (Audit Fee) สำหรับบริษัท บริษัทย่อยและกิจการร่วมค้า
  จำนวน 2,955,000 บาท โดยบริษัทไม่มีภาระค่าบริการอื่น (Non – Audited Fee)
  ที่จะต้องชำระให้กับผู้สอบบัญชี สำนักงานสอบบัญชีที่ผู้สอบบัญชีสังกัด
  และบุคคลหรือกิจการที่เกี่ยวข้องกับผู้สอบบัญชีและสำนักงานสอบบัญชีที่ผู้สอบบัญชีสังกัดแต่อย่างใด